open-index/open-wikipedia-markdown huggingface dataset:
腸神經系統

**腸神經系統**（**enteric nervous system**）係自動神經系統嘅一部份，包含一柞控制消化道嘅神經細胞。腸神經系統可以受到交感同副交感神經影響，但能夠獨立於呢兩個系統運作。
醍醐天皇

**醍醐天皇**（，）係日本第60代天皇，原名**源維城**，之後改名叫**敦仁**，在位時間係897年8月4號至930年10月16號。佢係歷代天皇入面唯一一個曾經臣籍降下嘅人。

佢係宇多天皇大仔，阿媽係藤原胤子，而養媽就係藤原溫子。

## 屋企

* 中宮藤原穩子
** 二仔：皇太子保明親王
** 十四女：康子內親王 - 藤原師輔個老婆
** 十五仔：皇太子寬明親王 - 即後嚟嘅朱雀天皇
** 十六仔：成明親王 - 即後嚟嘅村上天皇
* 妃為子內親王（光孝天皇個女）
** 大女：勸子內親王
* 女御源和子（光孝天皇個女）
** 四女：慶子內親王 - 敦固親王個老婆
** 五仔：常明親王
** 六仔：式明親王
** 七仔：有明親王
** 十三女：韶子內親王
** 十七女：齊子內親王
* 女御藤原能子
* 女御藤原和香子
* 更衣源封子
** 二女：宣子內親王
** 大仔：克明親王
** 十二女：靖子內親王 - 藤原師氏個老婆
* 更衣源昇女
** 四仔：重明親王
* 更衣源周子
** 五女：勤子内親王 - 藤原師輔個老婆
** 七女：都子內親王
** 十女：雅子內親王 - 藤原師輔個老婆
** 八仔：時明親王
** 十二仔：源佳明
** 女：源兼子
** 十八仔：盛明親王
* 更衣滿子女王
** 八女：修子內親王 - 元良親王個老婆
** 十一女：普子內親王 - 先嫁畀源清平，之後改嫁藤原俊連
* 更衣藤原淑姬
** 九仔：源自明
** 十仔：長明親王
** 十一仔：兼明親王
** 十六女：英子內親王
* 更衣藤原桑子
** 十三仔：章明親王
* 更衣中將
** 仔：源為明（?-961）
* 更衣源敏相女
** 十四仔：源允明

## 出面網頁
籌碼

**籌碼**係賭博嗰陣時用嚟代替現金嘅用品。現時，細額嘅通常整成圓形膠餅仔，大額嘅一般為大塊啲嘅長方形膠餅；舊時，有好多其他質地同形狀嘅品種流行過。

## 澳門賭場
賭場籌碼往往帶有精密科技，包括藏喺裏面嘅電子晶片，以及見於外面嘅防偽特徵。
### 現金碼
**現金碼**係最常見嗰種，用來賭錢或者換成同面值相等嘅貨幣都得；因為賭客可以直接同賭場買賣現金碼，次次都唔使蝕水，所以又叫**生碼**（粵拼：saang1 maa5）。

有唔少賭場之內及附近嘅舖頭，乃至於的士司機，都願意接受顧客用現金碼嚟埋單。

### 泥碼
**泥碼**以前可能為淺泥黃色，或者因而得名——係種只可以用來落注嘅籌碼，因此又叫**死碼**。

家陣澳門賭場會用略低於面額嘅價錢賣泥碼畀疊碼仔，等渠哋用面值價轉賣畀所屬賭廳入面嘅賭客，來食叫做碼佣嘅中間差價，作為拉客嘅部分酬勞；用泥碼落注之後，若果贏咗，荷官會將增加嗰部分，換算成現金碼去派畀賭客，原本押落去嗰啲唔會被換成現金碼；用泥碼賭輸咗，就當然會收歸賭場啦；亦有啲疊碼仔會畀少過其面值好多嘅現錢過賭客去買泥碼。

顧客有時亦都會喺營銷活動之中直接由澳門賭場度得到泥碼，因此佢又叫**推廣碼**。

林鳯娥响二十世紀七十年代將泥碼引入澳娛，由賭場經疊碼仔賣畀賭客，用於賭廳；喺當時，用嚟落注嘅泥碼，會喺該局俾荷官全部收走，只要中獎，賭客收返嘅一律係現金碼。响一九八〇年，澳娛開始揾疊碼仔等人帶賭團；响二十世紀八〇年代，周錦輝增加其數目及出發地。响二十世紀八〇年代，謝肇鴻將泥碼嘅用法改成而家噉樣，令到同數額嘅泥碼銷售，帶嚟比以前更多嘅投注；其他地方陸續跟風。

## 考
歡樂天地

**歡樂天地**（）係香港一間連鎖室內遊樂場，1982年7月16號創立，全盛時有25間分店（當中得3間用「歡樂天地」個名經營，其餘叫「**歡樂小天地**」），喺1999年宣佈清盤並全線結業。2019年12月25號喺九龍灣E-Max重新營業。2020年9月17號再開多間歡樂小天地喺坑口。2020年11月20號再開多間歡樂天地喺MegaBox。

## 出面網頁
*
劉亦淳

**劉亦淳**（，）係香港邵氏兄弟前女藝人。四川達州出世，自細熱愛表演，高中時喺四川省藝術學校表演系學習，2015年考入四川電影電視學院繼續學習表演。

2017年6月，劉亦淳加入《風雲音樂劇》劇組，識到該劇主演嘅鄭丹瑞。2018年3月20號《香港電影節》，劉亦淳簽約「TVB邵氏鄭丹瑞工作室」，成爲旗下藝人。

## 出面網頁
* 
*
芭蕾舞史

**芭蕾舞史**即係指芭蕾舞（ballet；）嘅歷史。包括 15 至 16 世紀（文藝復興時期）嘅芭蕾舞起源，一路直到依家嘅演進過程。

## 早期歷史

芭蕾舞起源自 15 至 16 世紀（文藝復興時期）嘅意大利宮廷，跟住由法國幫手發揚光大：响 16 世紀中，意大利貴族嘉芙蓮·德·麥地奇（Catherine de' Medici）嫁咗過去法國，成為法國嘅皇后。麥地奇佢不嬲都愛好藝術，喺佢嘅擁護之下，當時仲係啱啱誕生咗冇幾耐嘅芭蕾舞就由意大利傳咗過去法國宮廷嗰度；早期芭蕾舞並唔專業，好多時係由啲貴族男人得閒業餘跳嘅，技術麻麻哋，又會著住啲浮誇（唔方便跳嗰個人郁動）嘅服裝嚟跳；雖然係噉，法國係當時歐洲嘅文化大國，藝術家人才輩出，於是法國嘅藝術家著手幫手度芭蕾舞技巧，令到芭蕾舞慢慢噉演變成一種專門嘅藝術，演變出好多專業詞彙。因為呢段歷史，現今使用嘅芭蕾舞專業詞彙當中有好多都係法文入面嘅字。

## 路易十四

法國宮廷嘅芭蕾舞喺路易十四（Louis XIV；1643-1715）統治期間達到顛峰：路易十四佢好鍾意芭蕾舞，甚至仲試過親自喺一齣芭蕾舞表演當中扮演太陽神阿波羅（呢單嘢令佢有咗個花名叫「太陽王」）；路易十四喺 1661 年創立咗皇家舞蹈學院（法文：Académie Royale de Danse）嚟制定有關芭蕾舞嘅準則同訓練芭蕾舞老師；喺 1672 年，路易十四委任呂利（Jean-Baptiste Lully）做皇家音樂學院嘅院長，而呢個學院就係世上最古老嘅專業芭蕾舞團巴黎歌劇院芭蕾舞團（Paris Opera Ballet）嘅起源，而巴黎歌劇院芭蕾舞團到咗廿一世紀初都仲係相當有影響力。當時呂利同佢個芭蕾舞師皮雅·布淳（Pierre Beauchamp）一齊發展芭蕾舞，對後世嘅芭蕾舞技巧起咗深遠嘅影響，例如現代學芭蕾舞最先會學嘅五大腳位，就係由佢哋諗出嚟嘅。

除此之外，呢個組織仲喺 1681 年創始咗「ballerina」（女芭蕾舞蹈員）呢個字嘅使用。

## 及後
喺 1830 年之後，芭蕾舞喺法國嘅人氣開始衰落，但就喺意大利、丹麥同俄羅斯等地有繼續發展。俄羅斯嘅藝術家創作出《天鵝湖》同《合桃鉗》等多齣經典芭蕾舞劇。後嚟由沙基·迪雅加儠（Sergei Diaghilev）領導嘅俄羅斯芭蕾舞團 Ballets Russes 喺一戰冇幾耐之前喺歐洲巡迴表演，令到廿世紀嘅世人開始重新對芭蕾舞產生興趣，又引致芭蕾舞喺廿世紀開始有重新發展。

打後歐美地區嘅現代主義（modernism）運動影響各種嘅藝術，芭蕾舞就自然走唔甩。簡單噉講，現代主義嘅影響令到芭蕾舞分裂咗做兩大派：古典同現代；古典芭蕾舞跟從由法國宮廷演變出嚟嗰套步法同教法，而現代芭蕾舞就喺呢啲方面大幅改革，興加入好多第啲舞種（古典芭蕾舞唔會用）嘅舞步，最後自成一派；順帶一提，因為好多藝術評論家都認為芭蕾舞定義上就係「跟從古典嗰套技巧嘅舞蹈」，所以覺得現代芭蕾舞經已唔可以算係芭蕾舞嘅一種。

截至 2000 年，芭蕾舞經已成為咗一種好有影響力嘅舞蹈：芭蕾舞有高度系統性，芭蕾舞界對佢哋所用嘅舞步有精確嘅分類同描述，有唔少現代舞種－包括爵士舞（jazz dance）同現代舞（modern dance）－都有將芭蕾舞上嘅技巧融入佢哋嘅排舞嗰度；而且芭蕾舞嗰啲基礎技巧有好多都相當講求肌肉力量、平衡力同手腳協調，有唔少舞蹈界人士指出，冇學過芭蕾舞嘅舞蹈員好多時就係喺呢啲能力上唔夠好，做唔到一啲進階嘅舞步。因為呢啲緣故，就算唔係主攻跳芭蕾舞嘅舞蹈員好多時都會或多或少噉學啲芭蕾舞技巧。另一方面，芭蕾舞經已成為咗一種國際性嘅演藝，世界各個國家同地區都有組芭蕾舞團表演同教授呢一種藝術，並且將佢哋各自嘅本土文化融入去佢哋嘅芭蕾舞入面，而粵港澳地區嘅香港芭蕾舞團同廣州芭蕾舞團都係遠東地區當中享負盛名嘅芭蕾舞團。

## 時期風格
*古典芭蕾舞
*浪漫芭蕾舞
*新古典芭蕾舞
*現代芭蕾舞

## 睇埋
*芭蕾舞
*英國皇家舞蹈學院

## 攷
Candy Lo

**Candy Lo**可以係：
* 羅霖 (1965-)，香港女藝人，1991年度亞洲小姐競選冠軍
* 盧巧音 (1974-)，香港女歌手
脈衝神經網絡

**脈衝神經網絡**（**spiking neural network**，**SNN**）係所謂嘅第三代人工神經網絡，嘗試進一步真實噉模擬生物神經網絡，重點在於會考慮**[[時間]]**：喺現實世界嘅生物神經網絡當中，唔同神經細胞之間嘅連繫可能會喺長度上唔一致，而呢類嘅原因會令到（例如）一粒神經細胞射訊號嗰陣，受佢訊號嗰啲細胞會喺唔同時間點收到個訊號；相比之下，廿世紀嘅人工神經網絡並冇考慮呢一點，當一粒人工神經細胞射訊號嗰時，下一排嗰啲細胞冚唪唥都會喺同一時間點收到個訊號。於是，脈衝神經網絡喺運算嗰陣，係以模擬嘅時間點（而唔係以運算週期）做個 foreach迴圈嘅基礎，簡單啲講嘅話：
  Foreach 模擬嘅時間點， *// 非脈衝神經網絡會係「foreach 細胞層，計...」*
    記住每個訊號嘅位置；
    按訊號速度，計出每個訊號喺下一個時間點嘅位置；
    按啟動函數，計吓邊啲細胞要啟動；
    ......
為咗更加接近現實嘅生物神經細胞，脈衝神經細胞好多時會用「人工神經細胞射訊號嘅頻率」等嘅變數做網絡嘅輸出。詳情可以睇吓神經編碼（neural coding）。

## 攷
粒子束武器

**粒子束武器**（**particle-beam weapon**）係指內置粒子加速器嘅武器。呢啲武器會將原子咁大或者更細嘅粒子以極高嘅速度射向目標，損壞目標嘅原子或者分子結構。呢種武器到咗 2020 年都仲係一種構想。
光放大器

**光放大器**（**optical amplifier**）泛指一啲能夠直接噉放大一個光訊號、途中唔使將個訊號轉化做電訊號嘅架生。
軍車

**軍車**（**military vehicle**）泛指設計嚟俾軍隊用嘅交通工具，可以包括戰鬥用嘅車輛（例如坦克）同非戰鬥用嘅車輛（例如用嚟運送物資嘅軍用貨車）。
前線任務系列

**前線任務系列**（**Front Mission**）係由 Square Enix 出嘅一個電子遊戲系列，以回合制戰略遊戲為主，有機甲。
陀地 (搞清楚)

**陀地**（又寫成**舵地**）（）嘅意思有：
* 漢族神明土地公——呢個係「陀地」最初嘅意思；「陀地」由「土地」（）變音而嚟
*地頭蟲之中嘅惡霸——包括喺某處打躉嘅流氓地痞，尤其是社團中人
*「陀地費」嘅簡稱——上一項迫商販定期交嘅錢
*「**陀地妹**」（）、「**陀地鳳**」（）、「**陀地雞**」（）……嘅簡寫——喺港澳黃業指由本地人做嘅妓女，用來區別外地人；與之相對，用喺男妓嘅用詞係「**陀地鴨**」（）

## 攷
時空規律

**時空規律**（**spatiotemporal pattern**）係一種規律，指一個物理量喺唔同位置同唔同時間點都會唔同，即係話同一時間唔同位置喺個物理量上會唔同，而同一位置唔同時間點又會喺嗰個物理量上唔同。
ONE PROMISE

**ONE PROMISE**，係香港樂隊，2019年組成。佢哋嘅主打歌有《壹步》、《當這地球沒有鐘》、《寂寞的怪獸》及《懷念晴朗的雨天》等等。

## 簡歷
ONE PROMISE目前有文廸、天衡、同馮卓然做為成員。

## 成員
*主音：文廸
*結他手：天衡
*低音結他手：Sora
*鼓手：馮卓然（Anton）

## 作品一覽
### 單曲專輯
*壹步（2019年2月）
*當這地球沒有鐘（2019年8月）
*寂寞的怪獸（2020年3月）
**一對怪獸版（2020年5月）
*懷念晴朗的雨天（2020年8月）
**Piano Version（2020年10月）
*明年見（2020年12月）
*平凡人的自傳（2021年12月）

### 參與過嘅電影配樂及電影歌曲

### 其他創作歌曲

## 獲獎記錄

## 參考

## 出面網頁
*
*
液體狀態機

**液體狀態機**（**liquid state machine**，**LSM**）係脈衝神經網絡嘅一種。一部液體狀態機會有一大柞人工神經細胞，當中
*每一粒呢啲細胞會由輸入層或者第啲細胞嗰度接到到會隨時間變化嘅輸入，foreach 細胞，\text{input} = f(\text{time})；
*細胞之間嘅連繫係隨機化嘅，唔分層（所以本質上會係遞迴神經網絡）；
*輸出可以係「個網絡整體嘅啟動嘅時空規律（spatiotemporal pattern）」。

## 攷
望月 (搞清楚)

'''望月'''通常係指用眼望住個月亮嘅行為，亦都可以指：

## 天文
*朢，月相，月圓之相

## 人
*望月氏，日本姓氏

## 地
*望月町，日本一町
*望月城，日本一城

## 戲
*望月 (電影)，2024年香港電影

## 歌
*望月，張學友唱嘅一首歌

## 食
*望月，香港月餅品牌
犀牛望月

**犀牛望月**，唐人傳統概念。傳說犀角好靈，可以通天，故此犀牛為吉祥之物。犀牛望月，就係望住個月。大宋同金國都非常流行犀牛望月紋，意其吉祥，升官之意。大宋邵雍寫咗夢林玄解，當中夢占有寫「犀牛渉大水、吉」。

## 文
犀牛望月一字，出自關尹子內五鑒依一篇，「譬犀望月、月形入角、特因識生、始有月形、而彼真月、初不在角。」關尹子依本書，喺漢之後已經失傳。依家嗰本，起原不明，估計大唐到大宋都有。個意思為犀牛望住個月，見到月嘅形同角嘅形一樣。咁佢先知月嘅月形。然而真嘅月，本來就唔喺角入面。

大明陳繼儒寫太平清話，第四卷有講，「過望則見，蓋犀牛望月之久，故感其影於角。」 後世有人化成貶義，說話犀角生喺鼻，影響到佢睇嘢，望月都唔睇唔見全貌。

亦有以犀牛望住個月，就諗成長久盼望。

## 紋
犀牛望月因為好意頭，所以廣泛紋喺磁器、銅鑑同錢幣上面。天上唔只有月，亦有星同雲。而犀牛就坐鎮水中，有水紋。

## 地

不單紋飾，風水同地名亦會用上。香港有山叫犀牛望月，四川邛崍山有峯叫犀牛望月，臺灣基隆社寮有石叫犀牛望月，浙江天臺山、雲南鎮雄有景叫犀牛望月，北京昆明湖有銅像叫犀牛望月。

## 攷
犀牛望月 (搞清楚)

**犀牛望月**，唐字，指：

## 概念
*犀牛望月，有吉祥之意
*犀牛望月 (風水)
## 地
*犀牛望月 (香港)，香港一山

## 紋
*犀牛望月紋，流於喺大宋同金國嘅圖案
氫氟酸

**氫氟酸**（HF）係氟化氫嘅水溶液，係種無機酸，有好強腐蝕性，可以用嚟做氟西汀同聚四氟乙烯。
表面張力波

**表面張力波**（**capillary wave**）係波動嘅一種，指沿住一個流體（例如係水）嘅相邊界（簡單講係表面）行進、而且動力同相速度受表面張力主宰嘅波動。例子可以睇石仔跌落水嗰陣會令水面產生嘅漣漪（ripple）。
冼國林

**冼國林**（****）係香港電影製作人，以電影《葉問前傳》出品人身份得到好多港人關注，有時亦做下財經及時事評論員。不過，佢本人同旗下公司曾經涉及過唔同嘅爭議，亦曾經被揭發有利於自身政治立場嘅散播虛假資訊，以及被指阻止他人散播關於佢嘅負面資訊。

## 背景
佢早年喺西營盤一個小販家庭長大，父親退休後60幾歲、母親40幾歲先生佢出嚟。

冼國林係葉問個仔葉準嘅徒弟、劉家良嘅徒弟，曾經學習太極、洪拳、詠春等。佢早年做過銀行業，其後，冼國林以電影《葉問前傳》嘅出品人身份得到香港人關注。另外，佢係亞洲電視前助理副總裁冼偉智嘅堂兄，王祖藍嘅舅父。

2018年佢喺南韓濟州參加朱李月華嘅生日會期間，左眼俾細菌感染要切除。

### 學歷/專業資格
* 英國特許銀行學會會士（1987年）
* 美國俄克拉何馬市大學工商管理碩士（2005年後）
* 英國曼徹斯特城市大學法律學士（2005年後）

## 參與職位
*國藝娛樂文化，董事會主席及執行董事
*第一信用控股前主席
*世界詠春聯會，主席
*世界洪拳總會，主席

## 電影作品

## 政治立場
冼國林過往曾經表示自己支持港英政府法制，但之後立場轉變做係親中陣營人士，有參與支持香港國家安全法嘅聯署，反對法輪功，又曾經喺財華社集團旗下現代電視批評泛民主派，指責佢哋喺政府對選舉參選人嘅政治審查問題上係偽君子。

### 捐助佔中期間7名毒打曾健超嘅警察
喺雨傘運動期間，7名警員毒打前公民黨成員曾健超被判罪成，包括冼國林在內嘅多名演藝界人士都有份捐錢畀嗰7名警察。

### 散播監管記者制度假資訊
冼國林YouTube頻道「冼師傅講場」曾經畀傳真社批評放流料。其中冼國林曾經上載影片「假記者充斥，如何杜絕」。冼聲稱世界各地都有監管記者嘅制度，建議增加監管香港記者。但傳真社發現冼國林描述各國制度都有唔少講錯。例如英國嘅UK Press Card Authority並非如佢所講由政府出錢成立、美國紐約市NYPD記者證嘅申請要求同埋審查標準都同佢講嘅有分別，而且美國有幾種形式嘅記者證明，並唔係所有記者證都係由警方發出。冼話任何人畀五十蚊就可以得到記協記者證，但記協網頁已表明只有以新聞工作為主要收入嘅「正式會員」先可以申請記者證。冼又話成立網媒只需1人進行商業登記、只要有1個全職同埋1個兼職員工就能採訪政府記者會等，講法完全唔符合事實。

### 散播香港電台年薪假資訊
事實查核實驗室喺2020年10月發佈就「港台6成員工年薪逾80萬」嘅事實查核報道，提到有關說法分別來自《堅料網》署名潘翠華嘅報導，以及冼國林喺網上發表嘅影片。其中冼國林聲稱引用嘅審計署報告，並無提及相關薪酬數據。Factcheck Lab 翻查並整理香港電台嘅開支預算同埋薪酬統計數據，亦推算發現「港台6成員工年薪逾80萬」嘅說法無可能成立，冼國林聲稱引用審計署報告亦同事實不符。

### 散播關於《公民權利和政治權利國際公約》假資訊
佢曾經喺2021年8月就香港政府宣布將修訂《電影檢查條例》表達支持，批評田啟文等電影人話影響業界發展嘅言論係廢話，又聲稱聯合國《公民權利和政治權利國際公約》第21條入面指指任何自由都唔可以危害國家安全同埋社會穩定。但原文其實係指和平集會嘅權利。

### 錯誤批評法官對「藏有攻擊性武器」定義
冼國林曾經發佈短片提及一宗「藏有攻擊性武器」案件，批評法官曲解條文中「藏有」一詞嘅意思，改為「展示」攻擊性武器至可以定罪，而屈穎妍同葛珮帆都有類似嘅觀點。但事實查核實驗室就查證冼國林有可能將唔同案件溝埋嚟講，而且比較咗《公安條例》下「攻擊性武器」嘅定義同埋香港法院過往嘅裁決，法庭需要證明被告有意圖用呢啲工具傷人先告得入，從而證實冼國林發佈誤導內容，而且對法律理解錯誤。

## 參選特首
冼國林喺2022年1月19號宣布參選跟住進行嘅行政長官選舉。佢話香港已經五勞七傷，經過20多年內耗，要刮骨療傷，配合中央政策。佢喺宣布參選後接受訪問，表明同意北京未經諮詢或香港人同意，強行以「完善選舉制度」為名實施嘅新選制，又形容自己唔係老千，唔係梁振英打手，話自己唔支持佢再參選。佢得到一啲激進建制派，例如何君堯、楊官華嘅支持，不過多名親中陣營都睇淡冼國林嘅入閘機會，表示甚至連佢本人都唔太認識，認為佢係攪局狙擊林鄭月娥為主。

佢最終都未有參選，反而力撐超哥參選。

## 其他個人事件同爭議
### 名下公司爭議
冼國林旗下嘅國藝娛樂文化同第一信用控股，都曾經捲入一啲上市公司爭議，2017年被有「股壇長毛」之稱嘅David Webb列入一張「50隻不能持有的港股」嘅名單，同埋俾廉政公署要求調查。

### 被指使用財技欺詐散戶購買債劵套現
冼國林曾經被指以欺詐同埋誇大公司資產嘅手段，呃人購買公司債劵，並且喺受害人上當之後，將債券大幅貶值吸金十數億然後失蹤，又試過訛稱公司一個租用嘅片場係公司資產。受害者以大字報方式喺街頭張貼，形容冼國林係大老千，叫佢唔好再做縮頭烏龜，回水自首。去到佢參選之後接受香港01訪問，佢就話自己日日都喺公司。

### 控告老婆要求攞返資產
2021年7月，冼國林入稟法院告佢老婆羅寶兒，之前佢要求終止羅寶兒資產受託人嘅身分，但羅寶兒無將有關受託資產歸還，而呢啲資產涉及價值合共近1.4億元。

### 涉嫌喺中文維基百科洗白
喺2021年10月，學術期刊Journal of Computer Information System出版咗一篇討論管理用戶喺開放內容眾包平台（Open Content Crowdsourcing Platform）行為嘅文章，當中就提到一啲可能同冼國林有關嘅用戶，喺中文維基百科多次刪除對冼國林不利嘅內容。呢啲用戶嘅戶口名亦正係國藝娛樂嘅英文縮寫，而且亦無修改其他文章嘅紀錄。呢篇文章以whitewashing（洗白）形容呢啲行為，提到呢啲編輯已經反轉咗，又話咁樣洗白唔係恰當嘅做法。

## 睇埋
* 王祖藍：冼嘅外甥
* 徒弟：
** 廖碧兒
** 陳嘉桓

## 參考


類:香港建制派人士
類:香港YouTuber
類:香港時事評論員
國林
醫好患血漏症嘅女人

**醫好患血漏症嘅女人**係《聖經》記載耶穌嘅神蹟之一，喺《馬太福音》、《馬可福音》同《路加福音》都有記載。

## 聖經譯文

## 概覽
當耶穌去睚魯屋企嘅時候，有一大班人跟住佢。人群當中有一個女人，患咗血漏症有十二年咁耐，所有醫生都醫唔好佢。呢個女人睇醫生嘅錢用盡咗佢一切養生嘅，病唔單止冇好轉，反而更加嚴重。根據摩西嘅律法，咁樣嘅女人唔可以接觸任何人，任何人亦唔可以接觸佢。十二年嚟，呢個女人被聖殿、會堂、每一個聚會嘅地方趕出去。呢個女人掙扎咗十二年，想要重獲健康，但係終於陷入深深嘅絕望之中。呢個可憐又唔顯眼嘅，一身頑疾帶嚟不潔之名嘅受難者，竟然嚟到到耶穌後面；因為自己嘅需要而剛強起嚟，伸手去摸耶穌外袍嘅衫角，「血漏症即刻停咗。」耶穌感覺到有能喺自己嘅身上出去，就問：「邊個摸我？」門徒見到周圍都係逼滿人，實在唔明白耶穌點解噉問，但係呢個女人明白佢嘅意思，知道唔能夠隱瞞，就戰戰戰兢兢噉跪喺耶穌腳前，坦白承認一切。耶穌卻佢話：「女呀，你嘅信心救咗你，平安返去啦！」

## 參考
望月氏

**望月**（もちづきうじ），日本姓氏，都幾常見。

出自信濃國佐久郡望月地方。
望月砂

**望月砂**，藥材，亦即係兔屎。兔嘅品種有幾種。

望月有說係野兔夜間出沒，會望向月上玉兔。
李靄璣

**李靄璣**（，）係香港電視節目主持人、司儀、NBA講波佬同作家，2020年9月起成爲邵氏兄弟旗下藝人，2008年至2012年、2021年7月至年2022年6月兩度成爲無綫電視旗下藝人，2004年至2007年係 DJ。老公係歌手林奕匡。

## 出面網頁
* 
* 

類:香港講波佬‎
類:廣播節目主持
類:香港女作家‎
類:加拿大唐人
類:前香港電視網絡女藝員
類:前無綫電視女藝員
類:西門菲沙大學舊生
靄璣
做金庸的男人

**做金庸嘅男人**係香港一位用粵文寫書嘅小說作家，佢依家係做緊編劇。

## 職業
由2016年開始，佢喺高登同紙言等等嘅網上討論區上面，發表咗一連串嘅小說。佢嘅作品一般都係用愛情來做主題，不過亦會講其他唔同議題，例如自殺、動物權益、援交、同醫療事故等等。佢到依家，總共出版咗7部實體嘅書。

除咗寫書之外，作者亦都會親自去籌備，將啲書拍做短劇版，自己做埋導演、編劑、製片、監制、同埋客串演員，另外網上亦有出漫畫。有部份集數，亦都改編咗做廣播劇。

## 榮譽
佢嘅代表作係《是咁的，我嘅職業係幫人寫遺書》，曾經喺2016年贏過天窗出版社嘅金閱獎。

## 作品
### 天行者出版
*《是咁的，我嘅職業係幫人寫遺書 》（2016）
*《是咁的，我嘅職業係幫人寫遺書（特別增訂版）》（2018）
*《是咁的，我覺得我住嗰度有啲唔妥》（2017）
*《是咁的，我嘅職業係PTBF》（2017）
*《是咁的，我嘅職業係動物傳心師》（2018）
*《是咁的，我嘅職業係幫人瞓覺》（2018）
*《是咁的，照顧過我嘅護士死咗》（2019）

### 山道出版社
*《是咁的，畢業那年來了個奇怪轉校生》（2020）（中文）

## 出面網頁
### 作者網頁
*
*
*http://www.penana.com/user/45831

### 專訪
*故事之王︰做唔成金庸 做個網紅也不錯（蘋果日報，2018.08.27）
*年輕作家寫《遺書》、拍微電影　盼社會關注學童自殺：只想盡力！（香港01，2018.08.04）

### 短劇
*是咁的，我嘅職業係幫人寫遺書 － 【第一集】 （黃定謙、曾樂彤主演）
*是咁的，我嘅職業係幫人寫遺書【冬姐與春心篇】（黃定謙、趙詩蕊(Cococherry)、張婉芬主演）

### 廣播劇
*《是咁的，我嘅職業係幫想自殺嘅人寫遺書》聲音劇場

## 攷
犀牛望月 (風水)

**犀牛望月**係一種葬穴，講所葬嘅山似犀牛，頭向前面，而前面有水環過，水再前山曲形似月，咁就似犀牛望月咁款。

犀牛望月喺風水而言，係陰宅好穴。一般會葬喺犀牛頭上。

香港都有啲新界原居民墓，建喺犀牛望月之上。
自強號

**自強號**係臺灣鐵路管理局所轄嘅車輛入面，最高等級嘅對號客車車種，亦係該局四種收費等級標準入面最高收費級別。
衛國先鋒

《**衛國先鋒**》（）係由星加坡新傳媒2017年製作嘅電視劇，亦係紀念星加坡國防部50周年嘅劇集，星加坡國防部同埋內政部贊助製作。劇集由陳羅密歐、陳泂江、方展發、陳鳳玲、蔡琦慧同埋包勛評主演。

呢首歌嘅主題曲係《以剛克剛》，由邱鋒澤同黃振隆主唱，林倛玉作曲，張樂聲填詞。

## 參考

類:星加坡電視劇‎
類:2017年電視劇
類:新傳媒私人有限公司
總理遺囑

**總理遺囑**，孫文所立嘅遺囑，但唔係佢親筆寫，而係眾人代佢擬。當中「革命尚未成功、同志仍須努力。」依句，就係出自依份遺囑。孫文喺民國十四年死，即西元一九二五年，死時為中國國民黨總理。死後多年，一九四〇年四月一號，中華民國尊佢為國父，中華民國政府改稱為**國父遺囑**。份遺囑多年來為中華民國所尊崇，尤其係蔣介石執政期間。

孫文一九二五年病重之時，正值聯俄容共，廣州政權時期，身邊中國國民黨要員驚總理無遺囑之下死去，於是乎幫佢擬定遺囑，孫文過目滿意，一字未改，再另立家事遺囑。份總理遺囑汪精衞做筆記者，二月廿四號寫好。三月十一號，孫文病危，其妻宋慶齡協助下簽名。而簽名證明人宋子文，其子孫科，以及孔祥熙、戴恩賽、何香凝、鄒魯、邵元沖、吳敬恆同戴季陶。

另外佢再向共產國際立咗份致蘇俄遺書，由佢英文講述，身邊人翻譯。

依三份遺囑，孫文都拖到至後一刻，喺宋慶齡協助下簽署，第二日，三月十二號就病死。

## 總理遺囑

當中講及佢嘅書籍文件，建國方略、建國大綱、三民主義同埋第一次全國代表大會宣言。

遺囑原文如後

;余致力國民革命凡四十年其目的
;在求中國之自由平等積四十年之
;經驗深知欲達到此目的必須喚起
;民眾及聯合世界上以平等待我之
;民族共同奮鬬
;現在革命尚未成功凡我同志務
;須依照余所著建國方略建國
;大綱三民主義及第一次全國代
;表大會宣言繼續努力以求貫
;徹最近主張開國民會議及
;廢除不平等條約尤須於最
;短期間促其實現是所至囑
;　
;　　　　　　　孫文　三月十一日補簽
;　
;　
;　
;中華民國十四年二月二十四日
;　　　　　　　　　筆記者　汪精衛
;　　　　　　　　　證明者　宋子文
;　　　　　　　　　　　　　孫科
;　　　　　　　　　　　　　孔祥熙
;　　　　　　　　　邵元沖　戴恩賽
;　　　　　　　　　吳敬恒　何香凝
;　　　　　　　　　戴季陶　鄒魯

## 家事遺囑

家事遺囑喺總理遺囑之後起稿。孫文死時無幾多嘢淨，一切都交畀孫文之妻宋慶齡留念。

仔女都已成人，所以無乜嘢畀佢哋。

遺囑原文如後

;余因盡瘁國事不治家產其
;所遺之書籍衣物住宅等一
;切均付吾妻宋慶齡以為紀
;念余之兒女已長成能自立
;望各自愛以繼余志此囑
;　
;　　　　　　　　　　　　　　孫文　三月十一日補簽
;　　　　　　　　　　　　　　筆記者　汪精衛
;中華民國十四年二月二十四日　　　　　何香凝
;　　　　　　　　　　　　　　證明者　宋子文
;　　　　　　　　　　　　　　鄒魯　　孔祥熙　　　　　　　　　　
;　　　　　　　　　　　　　　吳敬恆　孫科
;　　　　　　　　　　邵元沖　戴季陶　戴恩賽

## 致蘇俄遺書

依份遺書寫畀共產國際，亦即蘇俄，長年無乜人知，就算中國共產黨都無題及。
兑分仔

**兑分仔**（；異體字：**兌分仔**）係喺機舖道買賣街機積分嘅人，令打機客可以間接賭錢；呢行屬於偏門。

## 原理
粵語區嘅兩廣、香港同澳門，各自有規矩，只准指定嘅一至幾檔嘢開賭。因此，機舖同埋非法賭檔入面擺嘅機器，都無直接賭錢嘅功能。正式賭場所用嘅跑馬機、老虎機同輪盤等等，以貨幣計輸贏，而其他舖頭所用嘅品種就只會計積分。

「正常」噉計，客人會使錢由機舖職員度買儲喺咭入面嘅積分。插張咭入部街機度，就有得玩——輸會扣分，贏到就加；唯一用處係攞嚟繼續打機。

兑分仔做嗰啲「反常」嘢，就係將客人（尤其是熟客）嘅積分換成現錢，令到積分就好似賭場籌碼噉樣，可以同現錢雙向兑換（就算次次都要蝕水），即係有得變相賭錢。喺呢啲積分嘅買賣過程之中，渠哋有佣抽。而呢種中間人嘅另一個用處，係幫舖頭東主逃避法律責任。

## 參考
火星人

**火星人**（**Martian**）係指住喺火星上嘅有文明生物。理論上，火星係有可能住得人嘅，所以火星人可以係指喺想像中嘅未來由地球移咗居去火星嘅人，亦有唔少廿世紀嘅科幻作品會講述火星本身有孕育有智能生命體。
孔祥熙

**孔祥熙**（），字**庸之**，號**子淵**，大清人到中華民國人。做過銀行家、有錢人，亦為政治人。官至南京國民政府行政院長，兼任財政部長。佢長年打理中華民國財務，深深影響住中華民國經濟。

孔祥熙為山西太谷人，祖籍山東曲阜，為孔丘七十五世孫。有妻宋靄齡，就同宋家同宋家姻親結緣。宋家子宋子文，宋家女嫁孫文、蔣介石，掌控住中華民國。由於咁樣，孔宋當期時視為腐敗嘅象徵。

孔祥熙四個仔女入面，淨係得細仔令傑有獨孫德基（又叫德麒）。

類:中華民國行政院長
類:中華民國財政部長
類:銀行家
類:有錢人
類:山西人
打鐵岃

**打鐵岃**，香港一地，亦係一村。喺大埔南便碗窰谷地之上，碗窰路山上盡頭，行政上歸大埔區。佢喺元墩下嘅東便。大埔墟有專綫小巴直到村口。

碗窰路盡駁村路，可以繞到村後，有賴氏宗祠，再上山徑，有觀音宮。

打鐵岃雖則唔係大村，但屋宇都唔少。

䘙奕信徑第七段雖然唔入村，但會經村前便段碗窰路。第七段由鉛礦坳落山，行有條梯徑，落到碗窰路。沿路落到山腰，就見第八段。

## 文
英文寫做**Ta Tit Yan**。

打鐵岃亦異寫**打鐵屻**，舊時電腦無岃字，用屻字代替。
難得有傳人

《**難得有傳人**》（）係香港奇妙電視有限公司製作嘅資訊節目，節目主持會介紹由創辦者子孫接手經營嘅特色老店，總共有兩輯：第一輯由蔡瀚億同蓋世寶主持，由2020年9月26號到12月19號，逢禮拜六 23:00－23:30，喺香港開電視首播；第二輯叫《**難得有傳人貳**》，由蔡瀚億同張紋嘉主持，由2022年10月29號到2023年2月12號，逢禮拜日 21:30－22:00，喺HOY TV首播。

## 每集一覽
### 第一輯

### 第二輯

## 節目調動
;第一輯
*2020年11月28號：由於播《第33屆中國電影金雞獎頒獎典禮》，節目暫停播映。
;第二輯
*2022年12月18號：由於直播《就是青春》決賽，節目暫停播映。

## 出面網頁
* 有線寬頻 i-CABLE - 難得有傳人
*難得有傳人貳– 網上重溫 – HOY TV（免費電視77台）
碗窰路

**碗窰路** ，香港一路，喺大埔南便，行政上歸大埔區。條路起自碗窰河邊，上承達運路，自碗窰一路向南上山，直至山上打鐵岃。中間經過新屋家、元墩下。碗窰路亦係衞奕信徑所經之路，第七段同第八段，喺路中間分段。

條路雙綫雙程行車，有幾條專綫小巴行依條路。

## 文
英文寫**Wun Yiu Road**。

## 名勝
碗窰路頭，有樊仙宮。
摺床

**摺床**係種床，好似摺凳噉，唔用嗰陣可以摺埋，要用就攤開變返做一張床，通常係行軍或者露營會用得到。
燕岩

**燕岩**，香港一地，亦係一村。喺大埔南便深山上，地處偏僻，村已荒廢。但村仍然喺大埔鄉事委員會入便，行政上歸大埔區。燕岩溪就佢下面，溪係碗窰河上游。

要入燕岩，可以由大埔經碗窰路上山，到元墩下路口，入元墩下，沿村路入村，直上小徑，去到黃氏家祠，再有山路去燕岩。燕岩向南走上到頂，叫燕岩頂，由此可以入山脊小徑，即麥理浩徑。中間有條分徑， 向西走去走馬崗。

一八九八年，英國租借新界，嗰時已經記錄有依條村。

## 文
英文寫做**Yin Ngam**，英治初期寫做**In Ngam**。
軌道𨋢

**軌道𨋢**（），又有叫**太空𨋢**（），係廿世紀嘅一種工程學構想。

一部軌道𨋢會有一條好粗嘅纜，條纜其中一端固定咗喺地面，而另一端就一路延伸到去大氣層外面嘅空間嗰度，而且喺太空嗰端仲連住一嚿有返咁上下質量嘅物體，嗰嚿物體會圍住地球、以同地球自轉一樣嘅角速度公轉（所以會永遠對住地表嘅一個位置）。而有咗呢條噉嘅纜，地表嘅人就可以（例如）唔使用火箭，而係開纜車直接載人同貨物上去太空嗰度。
燕岩頂

**燕岩頂**（英文：Yin Ngam Teng）係香港一山，大埔及燕岩以南，地理位置歸大埔區，接近荃灣區交界。大帽山山脈東延，燕岩頂於山脊之上，高海拔679米。麥理浩徑經過山峯附近。頂北有路前往燕岩及走馬崗。
走馬崗

**走馬崗**（英文：Chau Ma Kong）香港一山，位於小菴山以南，燕岩以西，地理位置上屬大埔區，海拔588米。

走馬崗甚為偏僻，可以由麥理浩徑，近燕岩頂落山，或由四方山落山，可由小菴山上山或由燕岩西行。
棄貓 關於父親，我想說的事

**《棄貓  關於父親，我想說的事》**（日文書名：**《猫を棄てる 父親について語るとき》**）係村上春樹喺2020年4月23號出版嘅最新短篇**非小說**作品，內容提及作者同曾經參與第二次世界大戰第二次中日戰爭嘅父親嘅關係，同思索戰爭對父親同自己嘅生命嘅影響。請嚟臺灣插畫家**高妍**為全書畫插畫。臺灣中文版喺2020年9月29號出版，同樣由賴明珠翻譯，時報出版。

## 簡介
*有些事情會隨著時間淡忘，有些事情會因為時間喚起。*

*在某個夏日，我和父親一起去海邊遺棄了一隻貓。* 

*歷史並未過去。在我思索了很長時間後，我決定寫下我與我的父親。* 

*那些關於村上文學的根源。*

## 插畫
村上春樹指明請臺灣插畫家高妍幫全書畫咗十三幅插畫。村上喺後記提到，高妍嘅畫風令佢感動，有一種令佢懷念嘅不可思議嘅感覺。

## 出面網頁

* 文藝春秋 — 官方網頁資料

* [時報出版 － 官方網頁資料](http://www.readingtimes.com.tw/ReadingTimes/ProductPage.aspx?gp=productdetail&cid=rtai09(SellItems)&id=AIP0993)

* 諾貝爾獎頒獎前 村上春樹「棄貓」登台談父親與戰爭（聯合報，28-9-2020）

* 村上春樹新作書封由台灣插畫家操刀！從忠實讀者到書封畫家，台灣創作者高妍獲村上春樹盛讚（26-3-2020）
角落生物

**角落生物**，日本一套繪畫公仔角色，橫溝百合所畫，二〇一二年出，主要用喺種種產品圖案上，至初有文具同毛公仔，隨後有衣物、廚具同袋。自始喺日本甚受歡迎，產品過三百種。二〇一九年，甚至出埋卡通片。

角落生物有一堆角色，色調圖案亦較為簡單，方便用於產品。色調淡，以黃為主，配綠、藍為次，白、紅、紫等點綴。角色圓潤，筆畫簡單，睇落去好得意。

角色乎合日本人中意旮旯頭嘅習慣。角色主要分成角落同迷你兩系，角落系性格好陰，咁會舒服啲，迷你系就好陽，睇落開心啲。另外有海角系，同埋一啲唔屬於三系嘅角色。

## 文
角落生物，日本本名**すみっコぐらし**，音**Sumikko Gurashi**。すみっこ 即隅っこ，隅即係屋內一角，旮旯頭。ぐらし即暮らし，生活之意。夾埋就係「角落生活」。日本去咖啡座，去鋪蓆嘅房，中意揀旮旯頭來坐。

角落生物有個副題，日本寫為**ここがおちつくんです**。ここ即此処，依度咁解。おちつく即落ち着く，即係有着落，安定咁解。夾埋就喺依度感到安定，亦即我中意喺依度咁意思。

## 史
橫溝百合讀多摩美術大學之時，趴地熊創作者末政光，就係佢教授之一。佢會喺筆記簿一角，畫一啲公仔做扮學生角色，依啲就係角落生物嘅雛型。

## 出面網頁
*官方網頁
激光武器

**激光武器**（**laser weapon**）係指廿世紀預想中用激光嚟傷害目標嘅武器。喺廿一世紀初，經已有軍隊嘗試採用。
魔怪屋

《**魔怪屋**》（英文：Monster House）係套2006年美國電腦動畫片，Gil Kenan執導。

## 拎
* 
* 
* 
*
梯田

**梯田**係一種田，起喺山坡上面，斜坡畀人平整做臺，一級一級，一層一層咁似梯。
新屋家

**新屋家**，香港一地，亦係一村，喺大埔南便。地喺碗窰之南，碗窰河之西。有碗窰路經過，大埔墟有專綫小巴去新屋家。

## 文
英文為**San Uk Ka**。
裝甲

**裝甲**（英式英文：**armour**；美式英文：**armor**）係指用嚟包住一件物體表面嘅物質，用意在於用嚟保護嗰件物體。裝甲可以用嚟保護人（睇護具），又可以係用嚟保護死物，例如係舖上軍車表面嘅堅硬裝甲噉。
同仁街

**同仁街**，香港一街，喺觀塘，算近觀塘地鐵站，行政上歸觀塘區。佢喺觀塘市中心，成鈎形。街短，北駁協和街，南接觀塘道，中間通去裕民坊。

同仁街有同仁街臨時小巴總站，一邊東面駁去協和街，西面駁去同仁街。小巴站北面，有個同仁街臨時小販市場。同仁街同裕民坊交界，有裕民坊巴士總站。近觀塘道嗰邊，同仁街東面為官塘賽馬會健康院，同牌同仁街四號，不過已經停業，而西面為裕民大廈，已經空晒，等待重建。同仁街同協和街口，有個地盤，起緊私人屋苑凱匯。

協和街同裕民坊一段，為雙綫單程行車，而裕民坊同觀塘道一段，為雙綫雙程行車。

原本同仁街六號，有觀塘政府合署，不過已經拆咗。
## 文
英文寫**Tung Yan Street**。
係數

喺數學上，**系數**（**coefficient**）係指喺一條表達式當中作為某個對象嘅乘法因數嘅常數。比如話，9x^2 當中 x^2 嘅系數係 9。
荃灣街市

**荃灣街市**，香港街市之一，喺新界荃灣，行政上歸荃灣區。佢響荃灣市中心，街市大樓一九八一年啟用。佢四條街包圍，東為眾安街，西為川龍街，南為海壩街，北為荃灣街市街。

街市樓高兩層，四四方方咁，歸食物環境衛生署管。地下賣熟食、生菓、日用品、鮮花等，有報紙檔，另有廁所。一樓賣燒味、金魚、生肉、家禽等。天台有遊樂場，叫荃灣街市天台遊樂場。

荃灣街市街嗰面，大樓外有專綫小巴站，亦有紅色小巴站。

荃灣市區內，食物環境衛生署打理嘅街市，尚有香華街街市，同楊屋道街市。

## 文
英文寫**Tsuen Wan Market**。
福田赳夫

**福田赳夫**（／ふくだ たけお *<sup>Fukuda Takeo</sup>*，）係日本政治人，最高階位係大勳位正二位，曾經做過第67任日本首相、副總理同埋大藏大臣。而佢大仔福田康夫都做過首相，係日本史上第一對首相「父子檔」。

## 經歷

福田赳夫係前群馬縣群馬郡金古町（即依家嘅高崎市足門町）市長福田善治二仔，而赳夫都係響嗰度出世。佢讀完書之後加入大藏省打工，之後去咗英國留學三年。返嚟之後曾經做過汪精衛嘅財務顧問。1948年佢畀人懷疑佢受賄而畀人拉咗，雖然佢係清白，但佢被迫要辭職唔做。

1952年當選為群馬三區國會議員，正式加入政界，第二年加入自由黨。1959年升任自由黨幹事，同年做農林大臣。

1976年做日本首相，期間曾經簽咗中日友好和平條約。1978年，自民黨響國會選舉入面大敗，結果赳夫辭職。

1995年，赳夫響東京都北區一間醫院死咗，終年90歲。

## 出面網頁
燈塔 (搞清楚)

**[[燈塔]]**係指引行船方向嘅建築物。

## 音樂
* 燈塔 (樂隊)，加拿大搖滾樂隊
* 燈塔 (歌劇)，Peter Maxwell Davies喺1980年演唱嘅歌劇

### 專輯
* 燈塔 (Kim Carnes專輯)，1986
* 燈塔 (Ana da Silva專輯)，2005
* 燈塔 (Red Flag專輯)，1994
* 燈塔 (David Crosby專輯)，2016 
* 燈塔 (iamthemorning專輯)，2016
* 燈塔 (Loudspeakers專輯)，2015

### 歌
* 燈塔 (Westlife歌)，2011
* 燈塔 (Lucy Spraggan歌)，2013
* 燈塔 (黃綺珊歌)，2014
* 燈塔 (G.R.L.歌)，2015
* 燈塔 (Nina Kraljić歌)，2016
* 燈塔 (Hearts & Colors歌)，2016
* 燈塔 (Ookay同Fox Stevenson歌)，2017
社山村

**社山**，香港一地，亦係一村，喺新界林村，行政上歸大埔區。村南後山叫社山，村亦因以為名，又稱**社山村**。

林錦公路有支路叫社山路，直通社山。行山嘅話，村後有徑上社山之頂，再落返連蓮坳。

社山名勝有社山大樟樹。村有兩間祠堂，一間叫陳氏祠堂，另一間叫三槐堂。社山路口，有社山村休憩處，而村東北有社山村兒童遊樂場。

村後面有社山風水林，香港政府劃做特殊科學價值地點。

## 文
社山英文寫做**She Shan**。社山村寫做**She Shan Tsuen**。
社山 (搞清楚)

**社山**，唐字，指：

## 山
*社山，香港林村大埔一山。

## 村
*社山村，香港林村一村一地。
**社山村兒童遊樂場

## 林
*社山風水林，香港林村一風水林。

## 路
*社山路，香港林村一路。

## 水
*社山河，香港林村一河。
聲波武器

**聲波武器**（**sonic weapon**）係指靠射出強勁嘅聲波嚟對目標造成傷害嘅武器。實驗顯示，當一隻老鼠受到 184 分貝嘅聲嗰陣，佢嘅肺同肝都會受損，而喺人當中，持續聽到極低頻嘅聽 15 分鐘有可能對腦部組織造成永久性嘅影響－聲可以係好有殺傷力嘅武器。
禾塘咀街

**禾塘咀街**，香港一街，喺新界葵涌，行政上歸葵青區。條街甚為曲折，成雙鈎形，有五個折位。街起自山下光輝圍，向南走，遇禾葵里屈西，遇葵興路屈北，一路上山，遇耀榮街屈西北，去到至北之處，稍屈西南，過健康街，遇健全街屈南，止於大窩口道。

禾塘咀街喺光輝圍一帶，為洋樓，有住住宅，有商業。南面有葵興邨。輝榮街到健全街一段，北面為工廠大廈，南面為葵涌邨。

禾塘咀街為葵興通去大窩口主路一段，有巴士路綫會行經。

## 文
街亦寫**禾塘嘴街**。禾塘嘴個名，起自葵涌一條村名。

英文寫**Wo Tong Tsui Street**。
能量武器

**能量武器**（**directed-energy weapon**，**DEW**）泛指靠射出高度集中嘅能量嚟由一段距離外對目標造成傷害嘅武器，好似係激光武器同粒子束武器。
社山路

**社山路**，香港一路，喺林村社山，行政上歸大埔區。佢北駁林錦公路，南去到社山村。佢中間有條支路去田竂下。

## 文
英文**She Shan Road**。
爆炸當量

**爆炸當量**（**TNT equivalent**），又叫 **TNT 當量**，係指形容爆炸威力嗰陣，將個爆炸描述成「相當於幾多幾多噸炸藥」嘅做法。常用於描述核彈或者火山爆發等巨大爆炸。
受解放嘅世界

《**受解放嘅世界**》（**The World Set Free**）係英國科幻之父 H. G. 威爾斯（H. G. Wells）喺 1914 年寫嘅小說，內容講到（當時仲係科幻內容嘅）核彈。
蘑菇雲

**蘑菇雲**（**mushroom cloud**）係喺地面有極大熱能出現嗰陣產生（由煙同碎片組成）嘅雲，蘑菇噉形，常見原因有核彈爆炸同火山爆發。
馬會道

**馬會道**，香港一道，喺新界上水同粉嶺一帶，為粉嶺上水新市鎮主路。佢南起粉嶺，上承百和路，北止上水，過梧桐河直駁文錦渡路。馬會道雖則有少許屈折，大柢都係向西北走。

佢原本只有石湖墟西側一直伸到到粉嶺圍。以紀念英皇御准香港賽馬會，捐錢落成石湖墟賽馬會診所。後來接收南面大埔公路粉嶺段，以及北延過上水鄕至梧桐河，同文錦渡路駁通。

由於佢都唔短，有好多路口。南向北數，同百和路相接之處，有無名路段去和合石和興路。粉嶺康樂公園附近，同樂業道、新運道交界。近上水差館，同沙頭角公路龍躍頭段以迴旋處交界。去到粉嶺健康中心，同壁峰路交界。去到華山一帶，同華山路交界。去到北區公園，同掃管埔路、馬適路交界。去到順欣花園，同智明街、天平里交界。去到龍琛路體育館，同龍琛路交界。喺石湖墟，同符興街交界。石湖墟北端，同新豐路交界。再北上少少，以廻旋處同寶石湖路交界。去到天平路花園，同天平路交界。去到文閣村，同寶運路交界。

## 文
英文寫**Jockey Club Road**。
反衛星武器

**反衛星武器**（**anti-satellite weapon**，**ASAT**）係指用嚟為咗軍事目的破壞或者阻礙人造衛星嘅武器－喺好多國家同地區，人造衛星都對通訊嚟講不可或缺，所以反衛星武器理論上能夠造到暫時封鎖敵方通訊等嘅效果。呢種武器到咗廿一世紀初經已成為現實，例如美國海軍就喺 2008 年 2 月 21 號用由一架船上射出嘅導彈破壞自身一個出咗故障嘅間諜衛星。

## 攷
間諜衛星

**間諜衞星**（**spy satellite**），粵文又有叫**軍用偵察衞星**，係指主要用於對其他國家同地區進行情報搜集嘅人造衛星。
天基動能武器

**天基動能武器**（**kinetic orbital strike**）係源於冷戰時期嘅一種構想；指由人造衛星將一啲物體揼落去一粒行星嘅表面上，用意在於破壞行星表面嘅目標；原則上，天基動能武器可以好勁－天基動能武器揼嘅物體可以以好高角度同速度攻擊目標，所以極難防禦，不過到咗廿一世紀初，因為成本等嘅問題，呢種武器仲係一種構想。順帶一提，因為預想中嘅天基動能武器揼嘅係粗嘅金屬棒，所以呢種武器又有個花名叫「由上帝嗰度嚟嘅棒」（rods from god）。

## 攷
大紀元時報

《**大紀元時報**》係份報紙，喺2001年創刊，爾家用22種語言喺36個國家發行，其中好大篇幅都係用來批評中國共產黨嘅，又成日宣傳法輪功。佢嘅香港版本係當地政府電影、報刊及物品管理辦事處嘅註冊報紙之一，除咗有收錢賣同埋免費派嘅印刷版，重有網上版，一樣係收費同免費內容都有。

## 英文版成為主流媒體
截至2020年11月12號，喺蘋果商店雜誌和報紙類別，大紀元iOS應用程式（Epoch Times: Live & Breaking）下載次數爬升至第一位，超越嗮之前領先，財雄勢大嘅《紐約時報》、《華爾街日報》同《華盛頓郵報》等等整嘅嘢，顯示讀者極多。

## 印刷廠遭破壞
喺香港承印爾份報紙嘅新時代印刷廠，由成立至今，已經有五次被人惡意破壞。縱使有報警，不過時至今日，都無人落網。

一：2006年2月28號晚，間廠成立無幾耐，就有四條友闖咗入去，砸爛咗價值過百萬文，新買嘅印刷機。國際記者聯合會指責中共政府幕後操縱事件。

二、三：2013年5月，工廠鐵閘門鎖兩次被刑事毀壞。

四：有四個揸住類似警用短棍嘅黑衣蒙面人，喺2019年11月19號凌晨闖入去潑汽油放火。爛咗嘅有機器、印刷紙同報紙。《大紀元時報》指渠哋係中共歹徒。

五：2021年4月12日凌晨，四個蒙面男人揸鎚帶刀衝入去，靠揼嘢同灑紅毛泥碎，整爛機器，又搶走電腦零件，搞到印唔到《大紀元時報》，直到16日。份報紙話係中共買兇做嘅。

## 記者受害
2020年6月12號晚，喺香港觀塘街上面，有個疑似係前民建聯社區幹事鄺星宇嘅白衣人，揸刀去斬開緊工嘅《大紀元時報》記者Jerry，畀個黑衣人徒手擋住，跟着刀手俾其他市民制服咗。黑衣人受傷流血，而記者雖然無中刀，但係佢嘅攝影架生就稍有損傷。

《大紀元時報》報道：2021年4月24號，有個該報記者梁珍唔識嘅男人（大廈看更查證件，記低嘅名係「廖［某］良」）去到梁屋企拍門揾渠，話受梁嘅外國程姓朋友所託，運樣好大嘅嘢畀梁。不過面對梁嘅查問，對方支吾以對，梁亦見唔到上述物件。同月26號下晝，梁去某舖頭採訪途中，察覺俾個可疑中佬叼住尾，又發現撇渠唔甩，於是邊用手機錄影，邊走埋去質問，對方先至逃走。喺27號晏晝，梁同同事吳雪兒一齊就上述兩單嘢報警。梁控訴兩次受滋擾嘅同時，又遣責《大公報》派人長期跟蹤渠，兼且話懷疑三者相關。翌月11號11點零鐘，喺何文田，梁一由居所行出街，就俾個喺道伏渠，大概高1.6米嘅黑衣男人用件睇落似壘球棍嘅武器，毆咗對腳幾十下，為時約莫一分鐘，後者跟着即刻上咗架接應嘅平治汽車閃人。之後，梁由白車載去醫院治療傍驗傷，亦報咗警。梁捱棍處又瘀又腫，所着嘅緊身褲爛咗。梁相信行兇嘅係中共特務，並且憶述，事發之前嗰兩個禮拜，有架私家車周不時停喺渠屋企樓下，每當梁浮頭就駛走，好可疑。

## 講廣東話嘅出鏡人物
* 梁珍（女）
* 吳雪兒（女）
* 石山（男）
* 黃瑞秋（女）
* Maeve（女）
* Zac（男）

## 參考

## 睇埋
*新唐人電視台
*希望之聲

類:媒體
新運路

**新運路**（英文：**San Wan Road**）係香港一路，喺新界上水同粉嶺，為粉嶺上水新市鎮一條大路，行政上歸北區。新運路都算長，有三公里三。南起粉嶺，上承樂業道，業和街交界，北至上水石湖墟污水處理廠，新寶街交界。 除咗開頭一小段向西南，大部份都向西北走。

由於佢咁長，路口甚多。南起計，有馬會道、粉嶺車站路、沙頭角公路龍躍頭段、壁峰路、掃管埔路、智昌路、龍運街、龍琛路、新豐路、新運里、卓運街等。途經九廣鐵路兩個火車站，分別為粉嶺站同上水站。

佢中間經過、粉嶺康樂公園、北區公園，同以佢命名新運路花園、新運路休憩處。

## 史
新運路亦非一次過起，部份路段，原本係其他路，駁通同延長。有部份為原本為雙魚路，有部份為大埔公路粉嶺段。
中共國

**中共國**係個部分反對中華人民共和國政權者，所用之貶義簡稱，指該政府及大陸地區——有時包埋香港同澳門兩個城市，唔計中華民國政府及其實際領土。

現時「中國」係中華人民共和國政府恆常用嘅自我簡稱，以及中華民國政府偶然用嘅自我簡稱，亦係個各界皆會用到嘅多義詞。行文講話時取「中共國」而捨「中國」／「大陸」／「內地」，通常會同時傳遞到中共唔配擁有「中國」嘅深意。

## 參考

## 另見
*中共人
輻射武器

**輻射武器**（**radiological weapon**）係指運用輻射嚟對人體造成傷害嘅武器，或者用輻射污染一笪（對敵人嚟講有價值嘅）地方。
毒性

**毒性**（**toxicity**）係指一種化學物質或者一種化學混合物有幾能夠傷害一隻生物。
CBRN

**CBRN** 喺軍事上係指大規模殺傷性武器成日會用到嘅四樣嘢：
*化學武器（**c**hemical weapon）：靠某啲化學物質嘅毒性嚟造成傷害嘅武器，例子可以睇沙林毒氣（sarin）；
*生物武器（**b**iological weapon）：指運用細菌、真菌同埋病毒 等有生命嘅嘢對目標造成傷害；
*輻射武器（**r**adiological weapon）：指運用輻射嚟對人體造成傷害嘅武器，或者用輻射污染一笪（對敵人嚟講有價值嘅）地方；
*核武（**n**uclear weapon）：指靠核反應（nuclear reaction）嚟產生強大能量，引起大規模爆炸嘅武器。

## 註釋
懵仔針

**懵仔針**（）係種叫作**氯丙嗪** 嘅精神病藥針（劑），氣味濃烈，標準用途係醫精神分裂症，不過副作用好大。由於長年以來，香港獄警經常用呢種會令人懵懵懂懂嘅藥來虐待囚犯，令受害者承受嚴重後遺症，甚至當場喪命，坊間多數用個衰名，而非學名來稱呼爾隻藥。於濫用時，被打呢種針嘅人，會好快變得意識迷糊，甚至無埋知覺，之後重可能會嘔、唔想食嘢同埋抽筋，分量若果夠多，重會死人添。

## 酷刑用
有啲政治犯會俾人反覆噉樣啪呢種針，搞到神智癡呆，甚至精神崩潰。

喺香港，周文立放監之後，向記者憶述，喺赤柱監獄踎緊嗰陣時，因為唔聽話，所以俾人運咗去小欖精神病治療中心，喺「A1」囚室住咗三個月，期間有廿幾日俾人打懵仔針傍埋用其他手段虐待——職員夾硬打咗藥性輕嘅水劑針之後，渠就變得呆滯同覺得好眼睏，等到幾乎瞓着，就來踢醒……由朝頭早折磨到半夜，直至屈服到跪求熄燈畀渠瞓……就連將有其他人精液嘅底褲着上身呢種離譜命令，都唯有照跟；渠見過打咗針筒大到似足球氣泵，藥性重嘅油劑嘅人，恐佈到好似點咗穴，重聽過有人就噉中毒死咗。

何毓桓話畀梁耀忠知，自己被圂喺赤柱監獄時，有個高級主任由於歧視大陸人，指揮一班囚犯圍毆渠，並搵心理官對其陷害，繼而踢去小欖精神病治療中心；喺嗰處，無患精神病嘅渠被連續三日，早晚打懵仔針虐待。

## 醫療用
喺香港，會用喺監躉同埋精神病人度。懲教署守則規定，喺監獄同羈留病房入邊，只有當囚犯想自殘自殺，或者道友典癮，至准用來拮渠哋；之前要攞到醫生處方，之後重要記低詳情。

廣義啲講，其他鎮靜劑都有時叫「懵仔針」（不過有專家覺得噉係個謬誤）。例如：用內窺鏡檢查大腸之前，會用來令人心情同肌肉放鬆，跟着無咁唔舒服；精神科病人情緒失控得太緊要嗰陣，都會用到渠。舊時有無良瘋人院，向病人打好多懵仔針，高壓管理。

## 攷
大窩口道

**大窩口道**，香港一道，喺新界葵涌，行政上歸葵青區。佢橫跨葵涌新區，盤繞山上。依山而建，故此彎彎曲曲。佢由葵興去到大窩口，係連住山兩邊嘅大路。係今下葵興去荃灣，其中一條路。

道起自葵興地鐵站南端，興芳路口。去到聖公會荊冕堂邊，德士古道、荃富街交界。

中間路口有，近基督教香港信義會天恩堂，同葵盛圍交界。近聖公會仁立小學，又再同葵盛圍交界。去到坑坪街遊樂場，同坑坪街交界。近葵涌街坊福利會，同禾塘咀街交界。喺上角街花園，同上角街交界。近循道衛理聯合教會亞斯理堂，又再同上角街交界。之後一直落山，去到關帝廟附近，同石頭街交界。去到大窩口商場，同大廈街交界，近宏華大廈，再同大廈街交界。

有兩個遊樂場以佢命名，大窩口道遊樂場同埋大窩口道南遊樂場。

佢主要經過葵涌邨同大窩口邨。

## 文
英文寫做**Tai Wo Hau Road**。
葵盛圍

**葵盛圍**，香港一路，喺新界葵涌，葵盛一帶，行政上歸葵青區。佢圍住葵盛邨而名。條路喺山，環回曲折，東面起自大窩口道，亦回到東面，終於大窩口道。

東面大窩口道交界，起自基督教香港信義會天恩堂。西南而行，至棉紡會中學，同葵盛路交界。至葵盛圍花園，同盛福街交界。之後轉北而返回東，同葵聯路交界。輾轉東北而行，同葵孝街交界。至循道衞理聯合教會李惠利中學，同葵葉街交界。至東華三院陳兆民中學，同葵合街交界。至聖公會仁立小學，返返大窩口道。

由於二十世紀六十年代，香港難民潮後又有嬰兒潮，葵涌學齡兒童眾多，依帶當時新拓展，起咗好多學校。故此葵盛圍亦相多學校。

葵涌康樂設施，葵盛泳池亦設喺佢南面。而南葵涌賽馬會分科診療所，亦設喺佢南面。

## 文
英文寫做**Kwai Shing Circuit**。
四方

**四方**，唐字，指： 

## 方位
* 東、南、西、北，四個方位。

## 形狀
*四方形
*長方形
*正方形

## 名
*四方氏，日本姓氏
八極

**八極**，九州之外極遠之處，以八個方位，東、南、西、北，再加東北、東南、西北、西南。

淮南子下墬形話佢喺八紘之外。
木棘証人

《**木棘証人**》（）係香港無綫電視製作嘅時裝電視劇，喺2020年10月播出，由羅仲謙同張曦雯領銜主演，並由韋家雄、張文慈、徐榮、劉江、張秀文同黃子雄聯合演出，監製梁耀堅。

## 註

## 出面網頁
* 木棘証人 - tvb.com
*
興芳路

**興芳路**，香港一路，喺新界葵涌，行政上歸葵青區。佢顧名思義，由葵興去到葵芳，途徑葵興邨同葵芳邨。但唔止咁少，佢北起葵涌中心、過葵興地鐵站，過林士德體育館，過葵涌運動場同新都會廣場，到葵青交匯處止，大致上一直綫咁走，北向南走，稍為偏西。

興芳路有好多路口，北向南數，近葵涌中心，同葵興路交界，近興芳路花園，同大窩口道交界。過咗花園，同葵益道交界。過興芳路遊樂場，同榮芳路交界。過京寶大廈，同智芳街交界。不過智芳街只行人。近葵涌廣場，同葵富路交界。近新都會廣場，同興寧路交界。過葵青劇院，同葵福路交界。到葵青交匯處，同荃灣路、葵青路交界。

入葵興地鐵站嘅車，都由興芳路入，葵興路出。

## 文
英文寫做**Hing Fong Road**。
四海 (搞清楚)

**四海**，唐字，指：

## 世界
*四海，古時想像大地四方極遠處有大海。

## 醫
*髓海、血海、氣海、水穀之海總稱

## 會
*四海體育會，香港的一個足球隊

## 地
*四海鎮，北京市延慶縣下轄鎮。
四海

**四海**，古時想像大地四周有大海包圍，想像出東南西北有東海、南海、西海同北海，為世界極遠之處。

自後亦借四海為世界總稱。有如四海之內皆兄弟也。
葵興路

**葵興路**，香港一路，喺新界葵興，行政上歸葵青區。佢喺正葵興邨外而名。佢喺葵涌中心外面，駁住興芳路，向西北走一小段，同葵興地鐵站外嘅車路交界，屈東北直行。直到禾塘咀街而止。

由於葵興地鐵站外嘅車，都由葵興路出，所以有一啲巴士路綫都會行經。

葵興路西側為斜坡，東面就葵興邨。

## 文
英文寫**Kwai Hing Road**。
曉明街

**曉明街**，香港一街，喺九龍秀茂坪一帶翠屏邨，行政上歸觀塘區。佢係翠屏道分支出來嘅屈頭路。

曉明街起自秀茂坪紀念公園，旁有地藏王古廟，西側有曉明街遊樂場。

沿途有幾間學校，有中華基督教會蒙民偉書院、基督教聖約教會堅樂中學、聖公會梁季彜中學同埋香港專業教育學院觀塘分校。

## 文
英文寫**Hiu Ming Street**。
棘龍

**棘龍**（；學名：***Spinosaurus***，意思係「有刺嘅蜥蝪」），屬於獸腳亞目、棘龍科、棘龍屬嘅恐龍，生存喺白堊紀嘅非洲。因為喺《侏羅紀公園３》電影入面殺死咗暴龍而開始廣為人識，特徵包括大過暴龍體長，似鱷魚嘅頭部，同背脊上面嘅背帆。

近年研究指出，棘龍唔單只會捉魚食，而且其實係水陸兩棲嘅恐龍，生活喺河入面（類似現今嘅鱷魚同河馬）同淺水處（類似現今嘅鷺鳥等涉禽），擅於游水。

## 分類
* **埃及棘龍**（*Spinosaurus aegyptiacus*）

## 身體構造
### 水棲恐龍嘅特徵
棘龍有窄長嘅顎骨同圓錐形嘅牙，同鱷魚非常相似，所以科學家認為棘龍以魚為主食。

棘龍科同其他獸腳類恐龍一樣，可以喺游水嘅同時，保持將頭部突出水面呼吸。而棘龍科好似鳥類噉擁有中空骨骼同氣囊系統，令體型龐大嘅佢哋可以浮喺水面。

棘龍嘅頭蓋骨嘅形狀，同位於頭蓋骨較高位置嘅眼窩都顯示，佢哋同鱷魚、河馬等等一樣，比較似半水棲動物。喺白堊紀早期，喺北非至少有兩種棘龍科恐龍發展出水棲特徵，同進佔淡水生態嘅頂級獵食者嘅位置，呢個可能同喺佢哋之前大型鱷類嘅滅絕而騰出咗生態位有關。

根據2020年發表嘅最新研究結果，新發掘出嚟嘅完整尾部化石埋同埋模擬比對顯示，棘龍條尾嘅尾椎有特別高身嘅上、下支柱，呈類似尾鰭嘅槳狀，可以強力噉左右擺動，喺水入面推進，就好似現存嘅水生動物（例如蠑螈）噉。

科學家分析棘龍化石裏面嘅氧同位素構成，亦都發現比起其他大型陸上獸腳類恐龍，佢哋更加似鱷魚、龜等嘅水陸兩棲型動物。

總總特徵都顯示出，棘龍平時有大量時間係生活喺水裏面，同其他陸上大型食肉恐龍各自佔據唔同嘅地盤同生態位。

## 參考

## 出面網頁
*巨大的棘龍比先前認知的更像「水中蛟龍」 - 國家地理雜誌中文網
*「河中怪獸」棘龍的案情因新發現的牙齒化石而更加明確 - 國家地理雜誌中文網
*A swimming dinosaur: The tail of Spinosaurus , nature video (at Youtube)
*The New Look of Spinosaurus , Ben G Thomas (at Youtube)
歐喬鋒

**歐喬鋒**（，，原名**歐鎮源**），係香港男歌手，演員同模特兒，同埋一位成員喺香港男合組BOP (組合)。

## 簡歷
歐喬鋒喺香港出世，目前兼職舞蹈演員同兼職模特兒。佢又喺美國西雅圖大專畢業，然後加入香港男合組BOP (組合)做成一個男成員。

## 出面網頁
*
許俊豪

**許俊豪**（，）係香港男歌手，組合BOP天堂鳥成員，2014年出道。佢2021年3月加入無綫電視做基本合約藝人。2022年2月佢加入無綫電視旗下嘅組合Super Tiger。

## 出面網頁
* 
* 
*
動力服

**動力服**（**powered exoskeleton** / **powered armour**）係指一啲人可以著上身嘅機械，用意在於想要提升個人嘅力量同耐力；喺現實世界，呢啲科技可以用嚟幫人搬重嘢或者幫有殘疾嘅人行路等嘅用途。
Show Me Your Love

**Show Me Your Love** 英文原意係「展示你嘅愛畀我」，亦可以係：
*粟米肉粒嘅花名
*《大手牽小手》，2016年香港電影
粟米肉粒

**粟米肉粒**係香港茶餐廳碟頭飯常見嘅餸，夾埋做**粟米肉粒飯**。

粟米肉粒主要材料有粟米、白汁同豬肉粒。常見做法係先將豬肉粒炒到差唔多熟，再將粟米同白汁落埋去煮一陣就得。

## 文化
*因為英文「Show Me Your Love」讀音同「粟米肉粒」好似，所以就做咗佢嘅花名。

## 睇埋
*粟米石斑塊
歐鎮灝

**歐鎮灝**（，），係香港男演員、歌手，ViuTV旗下嘅男藝人，係男子組合P1X3L成員。2019年ViuTV選秀節目《全民造星II》第四名。

## 簡歷
歐鎮灝於香港出世。2019年，歐鎮灝參加ViuTV選秀節目《全民造星II》，最終攞到第四名。佢2020年9月簽約加入ViuTV，同年12月加盟香港環球唱片做組合P1X3L嘅成員。2025年7月與香港環球唱片的合約期滿。

2023年8月，驚悚青春電視劇《那年盛夏我們綻放如花》喺ViuTV播出，係歐鎮灝首套領銜主演嘅電視劇。

2024年主演香港電影《不赦之罪》，飾演男主角阿樂，2024年11月出席日本《東京國際映畫祭》紅地氈開幕禮，同電影《不赦之罪》全球首演禮，2025年6月正式上映。

## 演出
### 電影

### 電視劇（ViuTV）

### 節目主持（ViuTV）

### 節目演出（ViuTV）

### MV

## 出面網頁
* 
* 歐鎮灝Fansclub的instagram賬戶
* MakerVille - George 歐鎮灝
*
葉振弘

**葉振弘**（，），係香港ViuTV旗下嘅男藝人，2019年ViuTV選秀節目《全民造星II》72號參賽者，三十強止步，而家係男子組合P1X3L成員。

## 簡歷

葉振弘入行前係個學生。2019年，葉振弘參加ViuTV選秀節目《全民造星II》，最終入圍最後三十強。佢2020年9月簽約加入ViuTV，同年12月加盟環球唱片做組合P1X3L嘅成員。

## 演出
### 電視劇（ViuTV）

### 節目主持（ViuTV）

### 節目演出（ViuTV）

## 出面網頁
* 
* MakerVille - Marco 葉振弘
*
甕缸群島

**甕缸群島**（）係香港一組群島，喺新界西貢區滘西洲東面、糧船灣南面，由甕缸洲、伙頭墳洲、橫洲、火石洲、番鬼倫洲（圓崗洲、棟心洲同扁洲）同埋沙塘口山等等島組成。

甕缸群島週圍被劃入甕缸群島特別地區。
南千島群島主權爭議

**南千島群島主權爭議**，俄羅斯叫**南千島群島主權問題**（），日本叫**北方領土問題**（），係日本、俄羅斯同一啲阿伊努人關於千島群島入面最南嘅四個島（日本叫做「北方領土」）嘅主權爭議。受爭議嘅四個島係：
* 擇捉島（；）
* 國後島（；）
* 色丹島（；）
* 齒舞群島（；）
呢四個島而家實際上由俄羅斯控制，歸薩哈林州南千島群島區（）管。日本亦聲稱對呢啲島有主權，將佢哋納入北海道根室振興局管。

同盟國同日本喺1951年簽訂嘅《三藩市和約》，指明日本要放棄對千島群島嘅一切權利同主權申索，但同時無承認蘇聯對千島群島嘅主權。

## 參考資料
宋靄齡

**宋靄齡**（英文：Nancy Ai-Ling Soong，），又叫**宋藹齡**，宋嘉澍家族核心人物之一，係孔祥熙個老婆、宋嘉澍個大女，同時係宋慶齡、宋美齡個家姐。

佢同老公孔祥熙有四個仔女，分別係令儀、令侃、令俊、令傑，但係孫就得一個，就係令傑個仔德基（又叫德麒）。

當蔣介石、宋子文、孔祥熙三個人響到嘈交個陣，淨係得宋靄齡可以做「和事佬」，幫手調停。而宋靄齡醒目到蔣介石都尊敬佢。

響電影《宋家三姊妹》入面有一句咁嘅說話：「宋靄齡鍾意錢，宋慶齡愛國；宋美齡鍾意權力」，細佬宋子安同後人話呢個係事實。

## 攷
孫文家族

**孫文家族**係指中華民國國父孫文嘅家族，曾經係一個政治大家族，同宋嘉澍家族、蔣中正家族有關係。

## 家族成員

* 第一代：孫達成
* 第二代：孫眉（又叫孫德彰）、孫文（又叫孫德明）
* 第三代：孫振興（孫眉出）、孫科、孫娫、孫婉、宮川富美子（孫文出）
* 第四代：孫滿、孫治乾、孫霞（孫振興出）、孫治平、孫治強、孫穗英、孫穗華、孫穗芳、孫穗芬（孫科出）
* 第五代：孫傑（孫滿出）、孫必勝、孫必興、孫必達、孫必成、孫必立（孫沿乾出）、孫國雄（孫治平出）、孫國元、孫國升、孫嘉琳、孫國瑜（孫治強出）
* 第六代：孫敬(孫傑出)、孫偉仁（孫國雄出）、一個仔（孫必勝出）
網絡戰

**網絡戰**（**cyberwarfare**）泛指運用電腦網絡等嘅資訊科技技術嚟達到軍事目的，簡單嘅例子有嘗試請黑客盜取敵國嘅軍事情報。
末日機

**末日機**（**doomsday device**）係指科幻當中常見，想像中能夠完全噉毀滅一粒行星上嘅生命嘅終極武器；自從二戰核武俾人喺實戰當中使用之後，世界各地嘅人就開始對「新科技創造嘅武器造成不可挽回嘅破壞」作出反思，令到軟科幻同硬科幻當中都出現咗末日機嘅諗頭。例子可以睇吓《星戰》當中能夠一炮破壞成粒行星嘅巨型太空站死星（Death Star）。
死星

**死星**（）係《星戰》故仔當中能夠一炮破壞成粒行星嘅巨型太空站。係由星球大戰中嘅銀銀河帝國所起嘅,係星戰第四部,曙光再現，死星被反抗軍打爆咗死星嘅弱點而爆炸，令反抗軍攞到勝利
軍事故仔

**軍事虛構故仔**（英文：**military fiction**），簡稱**軍事故仔**，泛指主題講軍人同打仗嘅虛構故仔作品。

## 睇埋
*軍事科幻
*軍人
忠誠

**忠誠**（）係指一個人盡可能對自己所屬嘅群體－由國家以至家族等－作出犧牲，以及以呢個群體嘅利益為先。

## 睇埋
*利他
*忠心嘅約翰
*品牌忠誠度
光明街 (搞清楚)

**光明街**可以係：
*光明街，香港灣仔現有馬路
*冇咗嘅香港九龍寨城街道，以販毒聞名
譚凱螢

**譚凱螢**（，，）係香港女藝人。

## 簡歷
譚凱螢喺香港出世，大學喺香港科技大學工商管理學院主修資訊系統學及管理學，副修文學；之後到臺灣國立臺北藝術大學修讀戲劇學系。2020年佢同無綫電視台灣製作中心合作，主持唔同嘅節目。

## 演出
### 電視節目（無綫電視）
*2020年：《小滋女孩過年攻略》
*2020年：《台北101種玩法》
*2020年：《台灣原味道》（第二輯）
*2020年：《你還好嗎》（第8-9集）
*2020年：《大夢想家》

## 參考

## 出面網頁
*
南泥灣

**南泥灣**，位於陝西延安城東南45公里處，1939年2月針對國民政府同侵華日軍嘅封鎖，毛澤東提出咗「自己動手，豐衣足食」嘅口號，動員根據地軍民開展大生產運動。

## 毒品產業

呢處曾經長年係中共生產鴉片嘅重要基地。
砒霜

**砒霜**，亦叫**鶴頂紅**，化學名**三氧化二砷**（As₂O₃），係種好毒嘅化合物，可以用來黎醫病、殺人同埋有人亂咁用黎美容之類。

坊間偶然會搞錯，當咗山埃同砒霜係同一樣嘢。

## 睇埋
*砒石

## 攷
ViuTV 2021

《**ViuTV 2021**》係香港電視娛樂製作嘅節目，屬ViuTV嘅2021年節目巡禮。受武漢肺炎香港疫情影響，呢一年ViuTV嘅「2021年節目發佈會」未有搞，所以節目巡禮嘅片段係由呢個節目首播。節目喺2020年10月17號禮拜六晚22:30-23:00播出。

## 介紹節目
### 原創劇
*《男排女將》
*《太平紋身店》
*《無限斜棟有限公司》
*《超感應學園》
*《940920》（《二月廿九》續集）

### 國際體育盛事
*歐洲國家盃2020
*西班牙甲組足球聯賽
*英格蘭超級足球聯賽
*國家美式足球聯盟（ViuTVsix）

### Theatre 96
*ViuTVsix週日院線

### 一小時皇牌真人SHOW系列
*全民造星系列（包括《全民造星III》）
*《造美人》
*《賭命夫妻》
*《最後一屆口罩小姐》

### 綜藝系列
*《Mirror Go》 （第三季）
*《ERROR 自救TV 2》
*《家務戰場》
*《點擺》（《點相》第四輯》
*《膠戰》
*《調查男女》
*《考有Feel》
*《開運旅神團》（《金剛旅神團》續作）
*《學神出沒注意》
*《執屋》

### 超級推介
*《歌手·門》
*《Chill Club推介榜年度推介》

## 出面網頁
*ViuTV：ViuTV 2021
根室振興局

**根室振興局**（；2010年4月1號之前係**根室支廳**）係日本北海道東部一個振興局，首府係根室。覆蓋面積，2020年人口73,102。日本聲稱擁有主權嘅南千島群島（日本叫「北方領土」）納入呢個振興局管轄範圍。

## 地理
### 市
*根室

### 町同村
*野付郡：別海町
*標津郡：中標津町、標津町
*目梨郡：羅臼町

## 出面網頁
*
國後島

**國後島**（；；）係千島群島南部一個島，係主權受到爭議嘅南千島群島之一，而家由俄羅斯實際控制，歸薩哈林州南千島區管，而日本就將呢個島劃入北海道根室振興局管。

## 地理
國後島面積，長，最高點係爺爺岳，係座活火山，海拔。
建造工程

**建造工程**（英文：**Construction engineering**）係工程學一門，土木工程分支，係一種集合設計、規劃、建造管理同埋興建基建嘅工程學。相對於土木工程，會更注重營運需要。土本工程注重建築設計方面，分析多啲，而建造工程就注重實際營運，如管理地盤、人事、成本、施工方法、進度等等，目的係準時交貨同符合品質。

## 名
建造工程（Construction engineering）同建築工程（Building engineering）唔係同一樣嘢嚟。香港習慣叫「建造工程」，臺灣習慣叫「營建工程」，譬如國立台灣科技大學營建工程系、朝陽科技大學營建工程系。

## 攷
卡隆巴系數

**卡隆巴系數**（；，\rho_T）係心理測量學上成日用嚟衡量一個心理測驗嘅信度嘅數值。想像家陣有個心理測驗，有 k 咁多條題目，而呢 k 條題目冚唪唥都係量度緊一個因素（例如 10 條題目量度邏輯能力），研究者搵人做個測驗攞到數據之後，個測驗嘅卡隆巴系數（\rho_T）條式如下：
:\rho_T = {k^2 \overline{\sigma_{ij}} \over \sigma^2_X} ，當中
:\overline{\sigma_{ij}} 係指每對題目之間嘅協方差（covariance）嘅平均值；
:\sigma^2_X 指「啲題目嘅變異數（variance）嘅總和」加埋「題目之間嘅協方差總和」；即係話
::\sigma^2_{X}=\sum_{i=1}^k \sum_{j=1}^k\sigma_{ij}=\sum_{i=1}^k \sigma^2_{i}+\sum_{i=1}^k \sum_{j \neq {i}}^k\sigma_{ij}（有關呢啲數學符號嘅意思，可以睇吓加總）；
如果卡隆巴系數數值大（接近 1）嘅話，就表示呢柞題目嘅變異數主要源自佢哋之間嘅協方差，簡單講就係表示「呢柞題目之間嘅變異數主要係由佢哋之間嘅相關引起嘅」而唔係源於佢哋各自獨立嘅變異－所以如果一柞題目嘅卡隆巴系數數值大，研究者就更有理由相信呢柞題目係量度緊同一個隱藏因素。喺實際應用上，一般數值超過 0.65 嘅卡隆巴系數算係「可以當呢柞變數係量度同一個隱藏因素」，而高過 0.8 嘅就會當係量度同一個隱藏因素。

## 例子
舉個簡單例子說明，家陣有個心理測驗，得四條題目，X_1、X_2、X_3 同 X_4，四條題目都預佢哋係量度緊同一個因素，而以下係攞咗數據之後得到嘅協方差矩陣（covariance matrix）－協方差矩陣係一種數據表達方法，用一個矩陣表達每對變數之間嘅協方差，例如下面嗰個矩陣就顯示 X_1 同 X_2 之間嘅協方差係 6，而對角線當中嘅係每個變數嘅變異數，例如下面嗰個矩陣就顯示 X_1 嘅變異數係 10。用下面嗰個矩陣嘅數據計嘅話，呢個四條題目嘅心理測驗嘅卡隆巴系數係：
:k=4, \overline{\sigma_{ij}}=6,
:\sigma^2_{X}=\sum_{i=1}^k \sigma^2_{i}+\sum_{i=1}^k \sum_{j \neq {i}}^k\sigma_{ij}=(10+11+12+13)+4*(4-1)*6=118,
:\rho_T = {4^2*6 \over 118} = .8135

## 睇埋
*信度
*因素分析
## 引咗
石油工程

**石油工程**，工程一門。依門學問專為開採石油而設。唔只石油，天然氣都係佢嘅範疇。如何有效同合乎成本，盡量開採。佢會利用地質資料，地底極大壓力之下，疏氣岩石中，油、水、氣，得出有幾多藏量。

## 文
石油工程繙自英文**Petroleum engineering**。
人話

《**人話**》（）係香港創作女歌手方皓玟喺2019年年尾推出嘅歌，作曲填詞都係方皓玟一手包辦，編曲何山、監製係何山同埋許創基。呢首歌以EDM作為曲風，歌詞批評香港政府喺反送中運動期間面對數以百萬計嘅示威者嘅訴求依然視若無睹，甚至有無數次警察對示威者使用暴力嘅事件。

歌曲一推出就吸引咗大量點擊率同埋傳媒廣泛報導，推出頭兩日已達30萬點擊率，去到2019年尾已突破100萬，而且喺2019年度叱吒樂壇流行榜頒獎典禮中以大熱姿態獲得「叱吒樂壇我最喜愛的歌曲大獎」。

## 名
「人話」呢個詞最初出自粵語俗語「見人講人話，見鬼講鬼話」，而響2019年反修例運動期間，香港電台新聞記者利君雅響一個政府記者會入面唔滿意行政長官林鄭月娥嘅解答，講咗句「講人話啦！」，令「人話」呢個詞同反修例運動扯上關係。

## 參考

* 

## 出面網頁
交通工程

**交通工程**，工程一門，土木工程分支。依門學問利用科學同技術，做到人貨交通暢順，亦兼顧安全、方便、成本、環境保護得原則。建設之前畫則、功用設計，到起好後運作同管理都有關。

## 文
繙自英文**Transportation engineering**，亦寫做**Transport engineering**。
徐文浩

**徐文浩**（，）係香港男藝人，2018年開始做無綫電視《＃後生仔傾吓偈》其中一位「後生仔」KOL。佢喺香港大學專業進修學院經濟系畢業。

## 演出
### 電視節目（無綫電視）
*2018年：《＃後生仔傾吓偈》 KOL主持
*2021年：《搵鬼去電視城》 主持

## 出面網頁
* 
* 
* 
* 

類:香港電視男演員
類:香港細路電視節目主持人
盧押 (駐港英軍司令)

**盧押**（；；），曾任**駐南中國英軍總司令**兼**[[駐港英軍]]司令**（1925年-1929年）。

香港灣仔盧押道（Luard Road）以佢個名命名。

盧押個名經常同第十四任香港總督盧吉（Frederick John Dealtry Lugard）混淆。

## 參考
離子引擎

**離子引擎**，亦叫**離子推進器**，引擎一種。只能用於太空之中，只喺真空下用得到。佢分出離子、電子，用電場將離子推出引擎外，反作力將太空船推前。依種引擎加速好弱，然而喺太空入便，真空近乎無阻力，唔停加速，行得耐都速度就非常高。

有空氣佢就唔得，一來空氣有離子，咁就無法用。二來空氣有阻力，亦無法用。佢加速度弱，亦難以抵抗星體萬有引力，故此要仍要火箭送上太空。

## 文
英文寫**Ion thruster**，或寫 **ion drive**。
火箭引撆

**火箭引擎**（**Rocket engine**）係一種引擎，用喺火箭之上。同一般引火引擎唔同，佢設計到連真空度都飛得到。皆因佢造到自帶燃料同氧化劑，燃燒後高溫氣體噴射推進。利用咗牛頓第三定律，反作用力而行。佢加速度好勁，至勁嘅，高速到可以飛上太空。有少數火箭唔用燃燒方法，如核能咁，但唔及燃燒咁勁。導彈、升空火箭等，都係靠佢。
協方差矩陣

**協方差矩陣**（）係一種數據表達方法，用一個矩陣表達每對變數之間嘅協方差，例如下面嗰個矩陣就顯示 X_1 同 X_2 之間嘅協方差係 6，而對角線當中嘅係每個變數嘅變異數，例如下面嗰個矩陣就顯示 X_1 嘅變異數係 10。
協紀辨方書

**協紀辨方書**，講擇吉原理嘅書，大清官方所制訂，故此又叫**欽定協紀辨方書**。全書卅六卷。乾隆四年，即一七三九年，皇帝愛新覺羅弘曆下令編修。由允祿、梅玨成、何國宗等三、四十人編撰。皇帝親制序文。

四庫全書子部，第八百一十一冊有收錄。

紀即係時間，方即係方位，依本書目的整理同集大成，等人唔會無所適從。由於經歷數千年，風水命理術數等擇吉已有好多支流，非常繁雜，有時互相矛盾，故此亦整理一番，去除一啲雜說。
維多利亞碧咸

**維多利亞碧咸**（**Victoria Beckham**，）係英國前女歌手，前組合辣妹合唱團成員。佢係足球員碧咸嘅老婆。
地震工程

**地震工程**，工程一門。依門學問為地震而設。地震破壞都好大，建造之前，會考慮地震因素從而減輕損毁。咁結構要經過分析同特別設計。

## 文
地震工程繙自英文**earthquake engineering**。
核子工程

**核子工程**（）係一門工程，依門學問涉及應用核子物理學，工業上點用法，同點樣善後。佢涉及核子分裂、核子融合同核子衰變，咁會放出核子輻射。咁有唔同應用，如核子能發電、核子武器。又如醫學所用嘅核子放射。所用嘅物料同設計，燃料處理，應用安全，以及用後廢料，都歸入核子工程範疇。
Equator

**equator**，拉丁字母串字，指：

## 天文
* 赤道，地球分成南北嘅綫，英文叫equator。
* 天球赤道，天球分成南北嘅綫，英文叫celestial equator。
董樂山

**董樂山**（，「樂」讀作「敬業樂業」嘅「肴6」（陽去聲）），（），中國浙江寧波人。作家、翻譯家。

1924年11月14號喺寧波出世。中學時期喺上海參加中共地下黨組織，參與反汪精衛政權嘅抗議，被開除學籍。二戰後入讀上海聖約翰大學英國文學系，1950加入新華社外文部，1957年喺反右運動入面被劃成右派，轉任基礎英文教師，期間譯成咗《第三帝國的興亡》。喺文化大革命期間又被長期關押、審訊同逼供。及後喺下放勞改期間受傷，斷咗一隻手臂，然後獲准返到北京。喺1979年譯成佐治奧威爾名著《一九八四》，大受歡迎，此後亦翻譯咗多部作品。1999年1月16號因病喺北京去世。

## 著作
* 《譯余廢墨》
* 《文化的誤讀》
* 《文化的休閒》
* 《邊緣人語》

## 譯作
* 《西行漫記》
* 《第三帝國的興亡》（1963年）（"**The Rise and Fall of The Third Reich**"，威廉·夏伊勒（William L. Shirer）著，1960年）
* 《中午的黑暗》
* 《蘇格拉底的審判》
* 《西方人文主義傳統》
* 《一九八四》（1979年）（"**Nineteen Eighty-Four**"，佐治奧威爾（George Orwell）著，1949年）
* 《奧威爾文集》
* 《基督的最後誘惑》
* 《巴黎燒了嗎？》
* 《鬼作家》
* 《囚鳥》

## 參考
起承轉合

**起承轉合**（），係漢字文化圈傳統嘅故仔結構做法。日文叫「起承轉結」（）。

## 應用
電子遊戲軒轅劍參外傳 天之痕嘅主選單就用咗「起承轉結」呢四個字做新遊戲、讀舊進度、設定同埋結束遊戲。
天球赤道

，天球上分隔南北各一半嘅綫，圍成一圈，實情係地球赤道投射上天球。由於同地球赤道有所分別，亦有人叫**天球赤道**。實情古時假定地平為多，天上面嘅赤道，早發現過地球上嘅赤道，倒轉頭地球赤道，借用咗天球赤道而名。地球赤道係基於地球自轉地軸而言，地軸傾斜，同黃道平道成夾角，有西洋二十三度四四，天上赤道同黃道亦有依個夾角。赤道同黃道相交之處，叫春分同秋分。

天球為假想嘅球體。赤道為天球至大圓，平行於赤道，就叫赤緯。垂直於赤道，就叫赤經。

赤道為基準嘅坐標，叫赤道坐標系統。西洋以赤道到天南北極，各有九十度，而赤道為定為〇度。而赤經以春分，黃道赤道相交處為〇，以時角計算。

而唐人傳統，赤經則將分為三百六十五度又四分度之一，但一般以二十八宿距星起計度數，稱為入宿幾多度。赤緯由天球北極定為零度，稱為去極幾多度，赤道就喺九十一度又十六分度之五，南極喺一百八十二度又八分度之五。

地軸相對於黃道平面會變，只係難以察覺。是為歲差同章動。咁赤道查實會移位，但會好慢，然而日積月累就好大，春分秋分都會移位。現今要求精確，赤道坐標會註明年份。

## 文
英文寫做**celestial equator**。
不在場證明

**不在場證明**（**alibi**）係指一個俾人懷疑佢犯咗罪嘅人宣稱佢有證據指佢喺案發時間唔喺案發現場，用嚟證明自己唔係犯人。
巧合

**巧合**（**coincidence**）係指若干件事喺冇明顯關連之下一齊發生，而且呢樣嘢令人覺得出人意表。
Last Seen!

《**深夜大長篇：Last Seen!**》，簡稱《**Last Seen!**》，係香港商業電台嘅廣播劇，2020年3月2號起逢星期一深夜一點喺叱咤903《失眠藥》節目時間播出。廣播劇至今一共有八季，除咗第五季之外每季有13集，第一至四季嘅季與季之間設有3集嘅「番外篇」。

廣播劇內容圍繞流落陰間嘅主角余海同佢喺人間嘅朋友用WhatsApp謦欬嘅故事。廣播劇以WhatsApp作爲主題，所以特登用咗WhatsApp常見嘅小句「Last Seen」做劇名；劇中亦加入唔少WhatsApp嘅聲效，而全套劇更係用WhatsApp嘅語音訊息功能錄製嘅。

廣播劇至今有四套「番外篇」，分別叫做《**First Met**》、《**Second Try**》、《**Third Dream**》同《**Fourth Crow**》，喺第一至四季完結後連載；季內、季與季之間都會串插「外傳」同「特別篇」。

除此之外，因爲劇中角色「烏狐」深受歡迎，失眠藥節目中另設有不定期播出嘅**「《烏狐與迷狐大師》系列」**環節，但係同故事主軸關係唔大。

## 角色

### 番外篇

#### First Met

#### Second Try

#### Third Dream

#### Fourth Crow

### 迷狐大師傳

### 單元角色

## 集數

### [https://www.881903.com/program/1044/Last-Seen第一季 第一季]

#### 休季特別篇

### [https://www.881903.com/program/1045/Last-Seen第二季 第二季]

#### 休季特別篇

### [https://www.881903.com/program/1046/Last-Seen第三季 第三季]

#### 休季特別篇

### [https://www.881903.com/program/1047/Last-Seen第四季 第四季]

#### 休季特別篇

### [https://www.881903.com/program/1048/Last-Seen第五季 第五季]

### [https://www.881903.com/program/1049/Last-Seen第六季 第六季]

### [https://www.881903.com/program/1136/Last-Seen第七季 第七季]

#### 休季特別篇

### [https://www.881903.com/program/1137/Last-Seen第八季 第八季]

## 主題曲
### 第一季 至 第四季
**[https://www.youtube.com/watch?v=iFqdkAbVIoY Last Seen!]**

主　唱：李文曦、陳穎欣、江𤒹生、陳凱詠

曲／詞：李文曦

編／監：賴映彤

### 第五季 至 第八季
**[https://www.youtube.com/watch?v=ekCG0ZqDxFg 三十之前]**

主　唱：李文曦、陳穎欣、江𤒹生、陳凱詠、洪嘉豪

曲／詞：李文曦

編／監：賴映彤

## 參考


## 出面網頁
*《Last Seen!》廣播劇第一季官方免費重溫 - YouTube
*《失眠藥》重溫網頁
心理建構

**心理建構**（當中**建構**係當做名詞噉用）喺心理測量學上指一柞頗此之間相關、同樣體現緊某啲心理特性嘅行為，例如「答啱數學問題」同「答啱語言問題」都係智能嘅體現。

## 例子
*智能
*性格
*性格特質
## 睇埋
*心理測量
李卡特量表

**李卡特量表**（，近似）係心理測量學上常用嘅一種社會統計調查方法，指每一條題目都成一句句子，而受試者要做嘅係睇每條題目，答自己**有幾同意**嗰句句子講嘅嘢；例：一個心理測驗量度一個人有幾外向，其中一條題目會係「我鍾意識新朋友」（一句句子，描述緊一樣同外向度有關嘅行為），而受試者要填一個 1 至 5 嘅數字，當中 1 分表示好唔同意呢句句子，5 分表示好同意。

## 睇埋
*性格測驗
*Ipsative

## 引咗
三五成群 (電台節目)

《**三五成群**》係香港電台第二台青少年節目，主持係黃天頤、方梓豪、阿攝，每逢禮拜一到五，下晝3:00至5:00播。呢個節目喺2020年10月19號首播，間接繼承咗同類節目《Gimme 5》。

## 出面網頁
* 香港電台網站 : 第二台|三五成群
生物分子

**生物分子**，指生物體內嘅物質分子，雖無嚴格介定，大致為生物過程所需，如細胞分裂、如形態發生、如生物發育。分子有大有細，大分子如蛋白質、多醣、脂質、核酸等。細分子如代謝物、次級代謝物、天然物等。更廣義叫法為**[[生物物質]]**。

## 文
生物分子繙自英文**biological molecule**，或減筆成**biomolecule**。
肌肉系統

**肌肉系統**（）係一器官系統，由肌肉構成。肌肉分骨骼肌、平滑肌同心肌三類。佢功用多多，如移動身體，維持姿勢、血液流通全身、生熱等等。有脊椎動物而言，大多數肌肉數都以神經系統控制，有少數好心肌咁，就完全自律。肌肉系統連同骨骼系統，就構成肌肉骨骼系統，負責移動身軀。
親緣關係學

**親緣關係學**，生物學一門，演化生物學一門，研究生物演化，品種之嘅關係同演化史，喺邊個位分支出來。現今研究對比品種遺傳基因，求出品種特徵在所嘅基因，求出品種之間演化關係。有咗關係，就可畫出親緣樹，有如族譜一樣，以顯示進化分支。

現今分類學，都利用親緣關係學去分類，咁同傳統分類未必相同，甚至大大改變。

## 文
英文寫為Phylogenetics。前半取自希臘文φυλή ，音phylé，以及 φῦλον ，音phylon，意謂 族、種、親族。後半取自希臘文γενετικός ，音 genetikós，意謂起源、來源、誕生。

親緣關係學有唔同叫法，有**譜系學**、**系統學**、**系統發育學**、**種系發生學**等。
聚合效度

**聚合效度**（）喺統計學上係一種效度指標，指一個量度方法有冇同一啲理論上同佢有相關嘅嘢有預期中嘅相關；例如智能喺理論上會同時影響一個人嘅邏輯能力同語言能力，所以邏輯能力同語言能力理論上應該會有返咁上下正相關。
黃毅

**黃毅**可以係：
* 黃毅 (國務院參事)，中國政治人物，原國家安監總局黨組成員、總工程師，國務院參事
* 黃毅 (雲南省政協)，中國政治人物，雲南省政協副主席
* 黃毅 (演員)，中國影視男演員。
* 黃毅 (音樂人)，中國大陸編曲人。
黃毅 (音樂人)

**黃毅**（；），係中國大陸音樂人，而家喺北京現代音樂研修學院音樂傳媒學院音樂制作系做大師課老師。

## 經歷
佢喺中央音樂學院作曲系畢業。佢做過樂隊鮑家街43號嘅鍵盤手。2008年，佢憑住編曲《萬生圍》入圍「2008蒙牛酸酸乳音樂風雲榜最佳編曲題名」。2009年，佢憑住《油畫姑娘》入圍「2009中國歌曲排行榜最佳編曲獎」。佢喺《歌手2018》為汪峰編曲。佢喺《歌手·當打之年》為耿斯漢編曲。

## 參考
會稽郡

**會稽郡**即係春秋戰國時期嘅吳越地區，秦王政二十六年（西元前221年）開始喺吳縣（家下江蘇省蘇州市）建立。佢個主要位置包括浙江紹興全境，同揚州境內嘅大部分區域。仲有江蘇南部同埋福建閩越一帶，隋唐以後改名越州。

## 出面網頁
*《史記•越王句踐世家》 – 中國哲學書電子化計劃
會稽山

**會稽山**嘅主要位置喺浙江省紹興市南面，大約係一百公里長。頂峰係海拔高達3.547米嘅香爐峰，舊時又叫**茅山**、**苗山**或者係**畝山**。
香爐峰

**香爐峰**位於浙江省紹興市，佢個山脈似香爐咁樣且為人所知，係會稽山嘅頂峰之一。
劉義慶

**劉義慶**（，）係劉宋文學家同政治人物，彭城（江蘇省徐州市）人。世襲**臨川王**，死後跟諡號叫**康王**。

## 作品
*《世說新語》
*《幽明錄》
眼子

**眼子**係潮水週期嘅計算單位，用來指明潮水喺週期裏便嘅唔同日同埋佢對應唔同日嘅特徵嘅。特別喺啲有獨流水同子老水交替嘅沿海地區有使用。一眼子對應天文學嘅一太陰日。
丁彥雪

**丁彥雪**（；），係中國大陸填詞人。

## 填詞作品
*《齊天》
*《寒鴉少年》
*《荒野魂鬥羅》
*《降臨》
*《新世界》
*《山海》
*《情人》（蔡徐坤）
*《流星》（王俊凱）
*《姐姐真漂亮》
*《姐姐戀愛吧》
*《騎士宣言》
*《破》

## 參考
裴育

**裴育**（；），係中國大陸填詞人，土豆王國小樂隊聯合創始人。

## 經歷
2009年，為張杰《勿忘安心》填詞。2017年，為楊坤《My Angel》填詞。2020年，為華晨宇《你要相信這不是最後一天》、《好想愛這個世界啊》填詞。

## 參考

## 出面網頁
*
賈軼男

**賈軼男**（；；），係中國大陸音樂製作人。

## 經歷
2004年，佢組咗「摩登泡泡」樂隊。2009年，為汪峰專輯《信仰在空中飄揚》做製作人。2009年，攞到「第九屆全球華語歌曲排行榜－年度最佳製作人獎」。2013年，喺汪峰「存在」全國超級巡演做音樂總監；同年，做咗《中國好聲音第二季》汪峰隊嘅夢想導師。佢喺《歌手2018》第一期為汪峰編曲。

## 參考

## 出面網頁
*
澳洲土著神話

**澳洲土著神話**，神話之一，見於澳洲土著。澳洲土著有九百幾族，住得非常之散，亦各有唔話，神話亦有好多變化，會因地而生。

至主要有虹蛇嘅神話，族族叫法都唔同。唔係族族都講蛇，但大多數同水或雨有關。蛇會由地底穿過大地，時而穿上地面，時而穿落地面，就改變咗地形，有山有水。而虹就係蛇身，穿上穿落咁，會帶來雨水，或者穿過地方，有水潭不絕。
通用心理測量

**通用心理測量**係指可以用嚟量度任何智能體嘅認知特性嘅心理測量方法，當中**智能體**可以包括人腦同人工智能等。

## 概論

以下嘅概念都被指可以攞嚟做通用心理測量嘅指標：
*圖靈測試：即係攞個人工智能同一個人類受試者，再加一個人類評判，睇吓評判喺睇唔到兩個受試者嘅情況下，能唔能夠用對答嘅型式分辨邊一個係人邊一個係人工智能。一般認為，如果一個人工智能做到以假亂真，就算係達到同人類智能無異。原則上，圖靈測試可以攞嚟比較兩個人或者兩隻動物都得。
*強化學習：即係要個人工智能程式係噉同佢周圍嘅環境互動（個環境可以係現場，又可以係一個模擬嘅環境）－喺每個時間點 {\displaystyle \textstyle t}，程式會產生一個用數字表示嘅動作（例如 0 代表**企喺度唔郁**同 1 代表**向前行**呀噉），而跟住佢周圍個環境會俾回輸－簡單講就係話返俾個程式聽，佢個動作啱唔啱（例如個地下有個窿，向前行會跌得好痛）。而個程式跟手會用機械學習演算法改變自己嘅行為。原則上，攞個受試者喺一個環境入面，睇吓佢點樣學識適應個環境，呢樣嘢喺人同第啲動物身上都可以做。
*複雜度嘅預測：例如擺一隻動物喺一個實驗室入面，有 n 個掣俾佢撳，而呢 n 個掣會首先以一啲特定規律閃，閃完之後隻動物要估按照規律，下一個會閃嘅掣係邊個，撳啱至有嘢食－例：想像 `L` 表示左邊嗰個掣，`R` 表示右邊嗰個掣，如果家陣啲掣以 `LRLRLRLR`（左掣閃完到右掣閃，重複）嘅規律閃，下一個閃嘅掣應該會係左掣，而如果家陣啲掣以 `LLRLLRLL`（左掣閃兩吓到右掣閃一吓，重複）嘅規律閃，下個閃嘅掣應該會係右掣... 如此類推；喺呢種實驗入面，隻動物需要了解啲掣閃嘅規律同埋預測下一個會閃嘅掣係乜；掣閃規律嘅複雜度可以由實驗者輕易噉控制同量化而類似噉嘅測試喺人同人工智能身上都有可能做。

## 睇埋
*心理測量
*人工智能
*心靈

## 註釋

## 參攷
銀河守護隊

《**銀河守護隊**》（*Guardians of the Galaxy*）係一部2014年美國超級英雄電影，由占士根做導演，佢同埋一齊編劇，改編自驚奇漫畫嘅同名超級英雄團隊「」。主演係基斯柏特、、、雲迪素、畢列谷巴。

續集係《銀河守護隊2》，喺2017年上映。

## 演員
* 基斯柏特 飾演 
*  飾演 
*  飾演 
* 雲迪素 聲演 
* 畢列谷巴 聲演
變形金剛：狂派再起

《**變形金剛：狂派再起**》（*Transformers: Revenge of the Fallen*）係一部2009年美國科幻動作電影，由米高卑做導演，改編自同名玩具，套片係2007年《變形金剛》嘅續集，而且係「」嘅第二套作品。主演係沙拉保夫、美瑾霍絲、佐舒杜咸米爾、、。

續集係2011年嘅《變形金剛：黑月降臨》。

## 演員
* 沙拉保夫 飾演 Sam Witwicky
* 美瑾霍絲 飾演 Mikaela Banes
* 佐舒杜咸米爾 飾演 William Lennox
*  飾演 Robert Epps
*  飾演 Seymour Simmons
變形金剛：黑月降臨

《**變形金剛：黑月降臨**》（*Transformers: Dark of the Moon*）係一部2011年美國科幻動作電影，由米高卑做導演，改編自變形金剛玩具，套片係2009年《變形金剛：狂派再起》嘅續集，而且係「」嘅第三套作品。主演係沙拉保夫、佐舒杜咸米爾、、尊特托羅、、柏德烈丹斯、、、尊麥高維治、法蘭絲麥杜雯。

續集係2014年嘅《變形金剛：殲滅世紀》。

## 演員

* 沙拉保夫 飾演 Sam Witwicky
* 佐舒杜咸米爾 飾演 William Lennox上校
* 尊特托羅 飾演 Seymour Simmons
*  飾演 Robert Epps
*  飾演 
* 柏德烈丹斯 飾演 Dylan Gould
*  飾演 Ron Witwicky
*  飾演 Judy Witwicky
* 尊麥高維治 飾演 Bruce Brazos
* 法蘭絲麥杜雯 飾演 Charlotte Mearing
使徒行者3

《**使徒行者3**》（）係上海騰訊企鵝影視文化傳播有限公司同香港無綫電視中港兩地合拍嘅時裝匪戰懸疑電視劇，由林峯、苗僑偉、馬國明、袁偉豪、黃智雯、黃翠如、蔡思貝同張振朗領銜主演，由許紹雄、洪永城、連詩雅同林宣妤聯合演出，並由曾舜晞同鄭則仕特別演出，監製蘇萬聰，出品人杜之克。

呢套劇係《使徒行者系列》第三輯，同時係無綫電視53周年兩部台慶劇之一。同埋，無綫喺2020年第四季起推出新安排，將多齣重頭劇好似《使徒行者3》安排畀myTV Gold付費用戶同埋TVB Anywhere訂戶優先睇，重同中國大陸、海外付費串流平台同步，象徵咗免費收看嘅翡翠台畀串流平台取代領導地位。

## 播出時間

## 演員表
### 刑事情報科（CIB）

### 安全情報機構（SIA）
*喺第37集解散

### 崇聯社

### 好意頭沐足店

### 其他角色

## 參考

## 前後節目

## 出面網頁
* 使徒行者3 - 主頁 - tvb.com
* 使徒行者3 (搶先版) - myTV SUPER
* 
*
告子

**告子**（，）姓**告**，名**不害**（），係戰國時代嘅思想家同墨家代表人物之一。主張**食、色，性也**。

類:中國哲學家
揚雄

**揚雄**（），字**子雲**，蜀郡成都（四川省成都市）人。佢係一個西漢末年嘅哲學家、文學家同語言學家，又叫**楊雄**。佢響新莽時期做過中散大夫，後尾受到弟子劉棻嘅牽連，一度墮樓自殺未死，多年以後無疾而終。

## 學術思想
揚雄天生漏口，相貌一般。佢後生嗰時就已經好勤力讀書，係司馬相如嘅擁躉，然之後都寫過《甘泉》同埋《河東》兩篇詞賦。佢轉而研究哲學之後開始模仿《論語》作《法言》，參考《易經》作《太玄》。佢主張「有生者必有死，有始者必有終」嘅諗法，全力反對古代方士嘅學說。

## 評價
喺唐朝文學家劉禹錫嘅《陋室銘》之中，即以「西蜀子雲亭」稱呼揚雄。

## 作品
*《法言》
*《太玄》
*《方言》

## 連出去
* Yang Xiong, Internet Encyclopedia of Philosophy biography
* 
* 方言: 13卷 (1873 edition)
* Full text of Yang Xiong's Fa Yan (English and Chinese) - Chinese Text Project
* Yang Xiong, *Qin Shi Bu* (琴史補; "Appended History of the Guqin") article
申不害

**申不害**（，），鄭國滎陽（河南省鄭州市）人，佢係法家嘅代表人物之一。由於受到韓昭侯嘅賞識，成為當朝宰相。

## 學術思想
*法家之中可以細分做三派：慎到重「**勢**」、申不害重「**術**」，商鞅重「**法**」。
2020–21年香港超級聯賽

**2020–21年香港超級聯賽**係香港超級聯賽嘅第7屆賽事，亦係第110屆香港頂級足球聯賽。呢季賽事喺2020年11月21號展開，共有8隊角逐。呢屆港超聯繼續獲得「中銀人壽」贊助，並會以「Light Up Our Era」作為呢屆賽事嘅主題。

## 參賽球隊
2020年10月14號，富力R&F宣佈退出散班，因此港超聯只係剩返低八支球隊角逐。

## 賽制
由於亞洲足協成員國若果會派隊參戰亞洲聯賽冠軍盃（亞洲足協盃冇呢個限制），必須符合一定條件，包括當地球隊每季必須參與唔少於 27 場頂級賽事（包括聯賽同盃賽）；另外球季亦必須長達八個月或以上。因此，足總為咗平衡每隊球隊全季場數以及球賽嘅競爭性同可觀性，聯賽改為踢完雙循環之後再分兩組踢單循環，完成頭兩循環之後前四名入爭標組、後四名入護級組，兩組再踢單循環，之前分數會累積至第三循環。

## 積分榜

### 賽果

### 球隊勝負序列
按照每輪實際的進行時間先後排序。

## 爭標組
### 積分榜

## 護級組
### 積分榜

## 參考資料
退貨遠征隊

**退貨遠征隊**係韓國MBC電視台嘅綜藝節目《玩什麼好呢》中產生嘅企劃女子團體，喺2020年10月17號出道。

## 成員資料
*萬玉
*天玉（隊長）
*銀菲
*絲菲

## 新穎企劃
;製作人
*知美劉

;經理人
*鄭俸源
*金志燮

## 作品
*Don't Touch Me（2020年）
香港同台灣關係

**香港同台灣關係**係指中華民國同香港特別行政區之間嘅雙邊關係，依家係台灣海峽兩岸關係的一部分。行政院大陸委員會香港事務局分別以**台北經濟文化辦事處**（2011年叫做**中華旅行社**）、**遠東貿易服務中心**同埋**光華新聞文化中心**嘅名義喺香港運作。

2018年香港女子臺灣遇害案，引發咗喺2019年開始發生嘅反逃犯條例修訂運動。由於香港人擔心政府日後會用呢條法例將香港人未經審訊送去中國，所以好多人反對，其後引伸咗爭取民主，追究警隊濫權等五大訴求，亦得到唔少台灣人支持。另一方面，兩地政府至今仍然唔能夠就法律技術問題達成共識。所以，政府層面嚟講兩地關係比較緊張，但係喺民間，就因為民主價值觀，同埋對北京政府嘅態度，兩地人民關係相對唔錯，甚至因為2020年中泰網絡罵戰，出現咗泰國、臺灣、香港等幾個民間社交網路組成嘅奶茶聯盟。

## 港台民間交流
香港同台灣民間交流算係幾長歷史同緊密，其中來往香港台北兩地呢條航線，一直係全世界最繁忙嘅航線之一。雖然兩地本身都係唔少人轉機嘅熱門選擇，但喺2017年，時任中華航空資深副總經理張志潔就話，呢條航線其實77%都係兩地旅客往返為多，剩低先係經過兩地轉機嘅旅客。

## 睇埋

* 香港相關議題喺台灣政治嘅角色

## 參考
燈塔 (黃綺珊嘅歌)

《**燈塔**》係中國歌手黃綺珊喺2014年發行嘅歌。呢隻歌係改編自基督教聖詩《奇異恩典》，由梁芒重新填詞。

## 簡介
呢隻歌係講緊馬來西亞航空370號班機事故，啲人人喺海中嘅燈塔度等緊失聯嘅親人返屋企。呢隻歌第一次喺黃綺珊個人演唱會為MH370祈福後唱。

## 翻唱
*譚維維，喺湖南衛視《我是歌手3》第六期演唱，並攞到嗰集觀眾票選第一名踢館成功、歌手互投第二名
*湯錦晶，喺《中國新聲代》第三季
*郭虹旭，喺《聲入人心》第二季第二期

## 獎

## 演出
以下齋列出黃綺珊本人喺重要場合嘅演出：

## 參考資料

## 出面網頁
*黃綺珊《燈塔》嘅官方影片
時代 (電影)

《**時代**》係一套於2020年拍攝嘅香港愛國電影，以2019年6月爆發嘅反對逃犯條例修訂草案運動作背景，由楊明、莊思明、莊思敏、曹永廉、李霖恩、翟俊朗、喬寶寶同布偉傑等主演，內容講述「外國勢力」令香港社會衝突，要靠《港區國安法》令香港「恢復秩序」。電影由時代電影有限公司拍攝，江湖猛人尹國駒旗下馬來西亞上市公司 INIX 贊助。由於電影故事對《港區國安法》作明確咁樣支持，加上多名主要演員都係親中派支持者，有啲媒體同網民將電影比喻作抗日神劇、「港版《建國大業》」。

## 演員
* 楊明︰警察
* 莊思明︰見習記者
* 許芯悅
* 莊思敏

另外，曹永廉同莊思敏嘅角色係兩兄妹。

## 記事及爭議
電影無論係主演嘅演員或劇本本身，都帶有強烈嘅親中色彩，莊思敏接受訪問時嘅時候亦話，呢個某程度上都係一種表態，另一演員曹永廉就聲稱想帶出「較正常的想法」導演翟艾頓亦同意題材較敏感，會喺人流較少嘅地方拍攝，但又話劇情唔係討論呢場運動，只係講件事點樣影響親情、友情、工作方面。拍攝期間，電影工作人員就曾經被指違反武漢肺炎限聚令但得到警察包庇，去到預告片推出，部分網民就因應題材同埋拍攝資金來自有江湖背景人仕，對呢套電影作出唔少批評。而一度聲稱嘅上映安排，亦畀戲院否認，甚至發生盜用其他人個名做導演嘅風波。

### 拍攝活動被指違反武漢肺炎限聚令
於2020年7月一次拍攝活動嘅時候，半百演員及工作人員喺招待傳媒訪問及拜神儀式嗰陣，好多人都無戴口罩，被指違反武漢肺炎限聚令，現場有路過街坊叫佢哋戴口罩，但佢哋同埋在場警察都未有理會，有網民就懷疑警察有意包庇相同政治立場嘅人。

### 許芯悅哭訴莊思明攻擊
許芯悅喺電影入面同楊明飾演情侶，拍攝嗰陣要拖手兼挨心口，但係許就指控楊明的女友莊思明場場戲都「近距離監視」，自己畀佢嘅氣場「嚇窒」，事件被報道後更有人要求許收聲。許又話好驚再被人身攻擊同詛咒，人與人之間要互相尊重，有錢唔係高人一等。其後莊思明反揶揄對方係小丑，博見報。

### 電影獲江湖人士旗下公司贊助
《立場新聞》調查發現呢度係該電影由外號「崩牙駒」嘅江湖猛人尹國駒旗下馬來西亞上市公司 INIX 贊助，而該公司其中一名獨立非執董就係近年活躍於娛樂事務、綽號「沙田Me」嘅翟浩琛。而前立法會議員，已經因為國安法被逼流亡海外嘅羅冠聰，亦喺社交媒體批評電影質素，「台前幕後完全係業餘水平，打個燈都有三重殘影」，懷疑套戲係拎嚟洗黑錢。

### 涉嫌盜用導演劉國昌名字
曾經執導《五億探長雷洛傳》嘅劉國昌，被列作呢套戲導演，但係佢其後接受訪問嘅時候，就話真正拍攝時冇參與，因為個劇本越嚟越藍，所以褪軚。佢又話，只係幫手睇過初稿，畀咗少少意見。對於自己被加名，佢就話控制唔到，感到無奈。

### 網民對預告片反應同埋上映安排
喺10月，電影發佈預告片，寫咗「9 月 7 日」上映嘅字眼，但未見該片上畫，而且亦有網民大踩質素極低、畫質差、有頭冇尾。

去到10月21號，有網民發現電影《時代》嘅 Facebook 專頁，寫咗「《時代》將於2020年11月6日起於 Cinema City 旗下各大戲院放映」，結果凌晨4點，Cinema City 就發表聲明話冇為電影《時代》安排任何放映場次，「一切其他網上的謠言和虛假訊息皆與本公司無關」。

面對聲稱嘅上映安排被否定，製作公司回覆傳媒時，就聲稱由於電影題材敏感，受到發行商、戲院同埋各方面唔同政見因由嘅阻滯。投資方會重金投資包場戲院，最終搵到合適嘅方法同渠道令電影上映。

### 導演翟俊威想憑電影入圍金像獎
蘋果日報喺2020年10月30號報道，雖然冇發行商肯接手，但翟俊威想憑呢套戲入圍金像獎，於是親自致電各戲院，仲留底聯絡電話，但係戲院商好多都擔心「賺埋都唔夠裝修費」。翟俊威本來可以選擇做社區放映，同一班藍絲圍爐取暖，但咁樣就唔符合金像獎報名資格。

## 睇埋

* 血傘 - 一套一度計劃，關於雨傘革命但無開得成嘅愛國電影

## 參考
雷動計劃

**雷動計劃**（），係由時任香港大學法律學院副教授戴耀廷喺2016年2月第一次提出，目標係爭取非建制派喺第6屆香港立法會選舉攞到過半議席嘅建議，最終非建制派喺地區直選成功攞到比最後一次港大民調預期更加好嘅結果，但係對於候選人棄保操作嘅問題就引起爭議，大約有4萬名選民依照計劃民調投票，最終搞到部分泛民主派、香港本土派嘅候選人落選。

## 目的
戴耀廷首先喺蘋果日報發表文章，話經過分析2012年香港立法會選舉嘅結果，泛民主派攞到三十五席唔係無可能。戴接受網台訪問嘅時候表示，泛民要喺2016年香港立法會選舉攞到過半數議席，繼而逼使梁振英放棄連任，煞住步步進迫嘅制度暴力。佢話「逐漸畀中共邊緣化」嘅自由黨同香港本土派都係可以爭取合作嘅對象。佢又話，單靠立法會保住三份一議席加拉布抗爭，勉強頂住都贏唔到，如果立法會贏到過半議席就唔使死守。

一個以雷動計劃做對象嘅學術研究提到，唔少人支持，係因為擔心非建制派嚴重分裂、親北京派攞到超過2/3議席，北京干預香港選舉（包括周永勤退選風波），同埋對太多非建制派名單嘅情況覺得混淆，決定唔到支持邊張名單。

## 選舉結果出爐後
* 戴耀廷9月7號出席港台節目《千禧年代》嘅時候承認，當初估計人數錯誤，諗住有20萬非建制派選民支持，但係結果得4萬人加入行動，但係就打亂唔少泛民主派政黨嘅部署。佢都認為雷動計劃要檢討。雖然雷動飽受批評，但係客觀結果就令到非建制派成功得到史無前例嘅最多30個立法會議席。
* 親北京派方面，例如梁美芬、李慧琼等，都鬧呢個計劃係操控選民意願，扭曲民主機制。

## 參考


## 出面網頁
* 
* 雷動聲吶網站 
*
巴林效應

**巴林效應**（**Barnum effect**）係心理學上嘅一個現象，指人覺得表面上係為佢哋度身訂造嘅心理測驗「好準」，但實際上呢啲心理測驗啲問題係含糊到喺幾乎任何人身上都成立嘅（例：「我有陣時會怕寂寞」）。

## 攷
情報機構

**情報機構**（**intelligence agency**）係指負責搜集同分析資訊嚟支援執法、國家安全同軍事等作業嘅政府機構。
深圳特區40年

《**深圳特區40年**》（）係香港電視廣播有限公司嘅時事節目，由新聞及資訊部製作，2020年10月17號到10月24號開始香港時間逢禮拜六22:30到23:00喺翡翠台播，回顧深圳經濟特區成立40年以嚟嘅情況。

## 每集內容

## 主題
### 第一集
第一集主題係「開荒‧闖關」，段片就探究深圳點樣去開闢呢個地方，點樣喺基建同投資設廠貢獻。

### 第二集
第二集主題係「突破‧超越」，段片就探究喺呢40年以嚟，深圳係點樣由一個細細個漁村進步到去一個高科技城市。

## 參考

## 出面網頁
*深圳特區40年 - 主頁 - tvb.com
*深圳特區40年- myTV SUPER
數碼鬅客 2077

《**數碼鬅客 2077**》（）係波蘭CD Projekt喺2020年12月10號出版嘅電子角色扮演遊戲，用數碼鬅客美學。

## 分級

類:電腦遊戲
類:Windows遊戲
類:PlayStation 4遊戲
類:Xbox One遊戲
類:Stadia遊戲
類:PlayStation 5遊戲
類:Xbox X遊戲
類:Xbox S遊戲
2020–21年香港菁英盃

**2020–21年香港菁英盃**係第 6 屆香港菁英盃足球賽事，8 隊喺2020–21年香港超級聯賽角逐嘅球隊會參與賽事。

## 分組賽

### A組

### B組

## 淘汰賽
### 晉級圖

類:香港2020年
類:香港2021年
類:香港菁英盃
元類別

**元類別**，電腦程式用字，物件導向之中，以物件來描述類別嘅行為。唔係隻隻物件導向程式語言都有，就算有都好，各自對元類別有唔同睇法。由於電腦程式日新月異，時常用返同一個名，元類別內容亦可能唔係嗰樣嘢，可謂名同實異。有啲程式語言，甚至可控制類別嘅行為，例如控制類別如何生出物件。有啲甚至可以運行途中，改變類別行為。有啲就好單純，只查返物件或類別名稱之類。

由於實踐方法千差百異，唔係隻隻程式語言都咁叫元類別。好多會用元物件來叫。而實踐形式，就叫元物件協定。

## 文
繙自英文metaclass，習慣上元類別或者**元類**，但meta並無元嘅意思。佢本意為類別之上嘅嘢。

## 史
類別初見於Simula，之後Smalltalk再現，依個版本稱為Smalltalk-76。類別好似個模咁，生出物件，或者叫實例。由於類別好似特別，就諗出類別都可以好似物件咁控制，就構思出元類別。

Smalltalk-80為早期有元類別。之後有Lisp加入物件嘅諗法，LOOPS就有元類別，或叫元物件。LOOPS後繼者有Flavors、CommonLoops，到後來者CLOS。SmallTalk-80嘅概念，又有唔少程式語言承繼咗，當中含元類別。Objective-C師承SmallTalk-80，固然就有。Perl、Python、Ruby等都承繼前人。有啲後來亦加入元類別，好似 C++咁，C++23就將會加。

## 爭執
如何為之元類別，並無一貫定義。至可行就參照始祖Smalltalk，睇佢結構同功能，有幾多相似。同名實異為後來者帶來爭執。就好似Java有元類別之名Metaclass。然而佢同Smalltak比，就差天共地，結構同功能都大為相異。故此並唔當Java有元類別。

## 睇埋
*自身類別
元物件

**元物件**，電腦程式用字，物件導向之中，附喺物件之上嘅物件，用以改變該物件嘅行為，諸如操作、產生、描寫、甚至實踐方法等。近似概念亦見於元類別。

## 文
元物件繙自metaobject。但meta並無元嘅意思。佢本意為物件之上嘅嘢。
元物件協定

**元物件協定**，電腦程式用字，以字協定用喺一系物件，物件嘅結構同行為，用協定去讀寫同操作。常見於元物件同元物別。

常見協定有，生新類別同剷走佢。 造出新特性、新方法。使類別承繼完全唔同嘅類別，亦即改變類別架構。類別之下，改變方法內嘅代碼，以重新定義方法。 

## 文
繙自英文**metaobject protocol**。
樺太廳

**樺太廳**（），又叫**南樺太**，係1907年到1949年之間，日本喺樺太（即庫頁島）嘅一個行政區劃。

1905年，沙俄喺日俄戰爭戰敗後，簽署《樸茨茅斯條約》，將樺太島北緯50度以南嘅部分割讓畀日本。樺太廳喺1907年設立，當做殖民地，1943年先至升格做「內地」。

「樺太」 呢個名來自阿伊努文「」，即係「神喺河口整嘅島」，當中嘅河係講緊黑龍江。
豐原

**豐原**係地名，可以指：
* 豐原區，臺灣臺中嘅一個市轄區
* 南薩哈林斯克，俄羅斯薩哈林州首府，日治時期叫豐原市
Tik Tok

**Tik Tok**可以係：
*Tik ToK：美國女歌手Kesha嘅同名歌曲
*青春鬥 Tick Tock (Beat The Clock)：臺灣女歌手楊丞琳主唱嘅國語歌曲
*Tik Tok：流動應用程式嘅名稱，中文叫做抖音
*Tik Tok (2016年電影)：鍾漢良、李政宰主演
*Tick-Tock：美國英特爾公司推出嘅一個CPU產品，又稱Intel Tick-Tock
*狄達，現居臺灣嘅香港YouTuber
巴清

**巴清**係出自中國秦朝嘅一個寡婦同商人，又稱**寡婦清**、**巴寡婦清**、**蜀清**。佢個屋企早年由先祖挖掘硃砂而致富，之後秦始皇響貞女山（重慶市長壽區）建立女懷清台。